title: Deċiżjoni tal-Kunsill tas- 6 ta’ Diċembru 2007 dwar l-adeżjoni tal-Bulgarija u tar-Rumanija mal-Konvenzjoni, imfassla abbażi ta’ l-Artikolu K.3 tat-Trattat dwar l-Unjoni Ewropea, dwar il-protezzjoni ta’ l-interessi finanzjarji tal-Komunitajiet Ewropej, mal-Protokoll tas- 27 ta’ Settembru 1996 , mal-Protokoll tad- 29 ta’ Novembru 1996 u mat-Tieni Protokoll tad- 19 ta’ Ġunju 1997

text:
               12.1.2008

               MT

               Il-Ġurnal Uffiċjali ta’ l-Unjoni Ewropea

               L 9/23

         DEĊIŻJONI TAL-KUNSILL
   tas-6 ta’ Diċembru 2007
   dwar l-adeżjoni tal-Bulgarija u tar-Rumanija mal-Konvenzjoni, imfassla abbażi ta’ l-Artikolu K.3 tat-Trattat dwar l-Unjoni Ewropea, dwar il-protezzjoni ta’ l-interessi finanzjarji tal-Komunitajiet Ewropej, mal-Protokoll tas-27 ta’ Settembru 1996, mal-Protokoll tad-29 ta’ Novembru 1996 u mat-Tieni Protokoll tad-19 ta’ Ġunju 1997
   (2008/40/ĠAI)
   IL-KUNSILL TA’ L-UNJONI EWROPEA,
   Wara li kkunsidra t-Trattat dwar l-Unjoni Ewropea,
   Wara li kkunsidra l-Att ta’ l-Adeżjoni ta’ l-2005, u partikolarment l-Artikolu 3(4) tiegħu,
   Wara li kkunsidra r-rakkommandazzjoni mill-Kummissjoni,
   Wara li kkunsidra l-opinjoni tal-Parlament Ewropew (1),
   Billi:

               (1)

               Il-Konvenzjoni, imfassla abbażi ta’ l-Artikolu K.3 tat-Trattat dwar l-Unjoni Ewropea, dwar il-protezzjoni ta’ l-interessi finanzjarji tal-Komunitajiet Ewropej (2) (minn hawn 'il quddiem “il-Konvenzjoni”) saret fi Brussell fis-26 ta’ Lulju 1995 u daħlet fis-seħħ fis-17 ta’ Ottubru 2002.

               (2)

               Il-Konvenzjoni ġiet supplimentata mill-Protokoll, imfassal abbażi ta’ l-Artikolu K.3 tat-Trattat dwar l-Unjoni Ewropea, għall-Konvenzjoni dwar il-protezzjoni ta’ l-interessi finanzjarji tal-Komunitajiet Ewropej (3) (minn hawn 'il quddiem “il-Protokoll tas-27 ta’ Settembru 1996”) li sar fi Brussell fis-27 ta’ Settembru 1996, u l-Protokoll, imfassal abbażi ta’ l-Artikolu K.3 tat-Trattat dwar l-Unjoni Ewropea, dwar l-interpretazzjoni, permezz ta’ deċiżjonijiet preliminari, mill-Qorti tal-Ġustizzja tal-Komunitajiet Ewropej tal-Konvenzjoni dwar il-protezzjoni ta’ l-interessi finanzjarji tal-Komunitajiet Ewropej (4) (minn hawn 'il quddiem magħruf bħala “il-Protokoll tad-29 ta’ Novembru 1996”) li sar fi Brussell fid-29 ta’ Novembru 1996. Iż-żewġ Protokolli daħlu fis-seħħ fis-17 ta’ Ottubru 2002.

               (3)

               Il-Konvenzjoni ġiet ulterjorment supplimentata mit-Tieni Protokoll, imfassal abbażi ta’ l-Artikolu K.3 tat-Trattat dwar l-Unjoni Ewropea, għall-Konvenzjoni dwar il-protezzjoni ta’ l-interessi finanzjarji tal-Komunitajiet Ewropej (5) (minn hawn 'il quddiem “it-Tieni Protokoll tad-19 ta’ Ġunju 1997”) li sar fi Brussell fid-19 ta’ Ġunju 1997, iżda li għadu ma daħalx fis-seħħ.

               (4)

               L-Artikolu 3(3) ta’ l-Att ta’ l-Adeżjoni ta’ l-2005 jipprovdi li l-Bulgarija u r-Rumanija jaderixxu mal-konvenzjonijiet u l-protokolli elenkati fl-Anness I ma’ l-Att ta’ l-Adeżjoni, li jinkludu fost oħrajn il-Konvenzjoni, il-Protokoll tas-27 ta’ Settembru 1996, il-Protokoll tad-29 ta’ Novembru 1996 u t-Tieni Protokoll tad-19 ta’ Ġunju 1997. Il-konvenzjonijiet u l-protokolli elenkati fl-Anness I ma’ l-Att ta’ l-Adeżjoni ta’ l-2005 għandhom jidħlu fis-seħħ fir-rigward tal-Bulgarija u tar-Rumanija fid-data li tiġi determinata mill-Kunsill,

         IDDEĊIEDA KIF ĠEJ:
   Artikolu 1
   It-testi tal-Konvenzjoni, tal-Protokoll tas-27 ta’ Settembru 1996, tal-Protokoll tad-29 ta’ Novembru 1996 u tat-Tieni Protokoll tad-19 ta’ Ġunju 1997, imfassla bil-lingwa Bulgara u bil-lingwa Rumena (6), għandhom ikunu awtentiċi skond l-istess kondizzjonijiet bħat-testijiet oħra tagħhom.
   Artikolu 2
   1.   Il-Konvenzjoni, il-Protokoll tas-27 ta’ Settembru 1996 u l-Protokoll tad-29 ta’ Novembru 1996 għandhom jidħlu fis-seħħ fir-rigward tal-Bulgarija u tar-Rumanija fl-ewwel ġurnata ta’ l-ewwel xahar wara d-data ta’ l-adozzjoni ta’ din id-Deċiżjoni, sakemm ma jkunux laħqu daħlu fis-seħħ għall-Bulgarija u r-Rumanija qabel dik id-data.
   2.   It-Tieni Protokoll tad-19 ta’ Ġunju 1997 għandu jidħol fis-seħħ fir-rigward tal-Bulgarija u tar-Rumanija fid-data li fiha jidħol fis-seħħ fir-rigward ta’ l-Istat li, bħala membru ta’ l-Unjoni Ewropea fid-data ta’ l-adozzjoni mill-Kunsill ta’ l-att li bih ikun tfassal dak il-Protokoll (7), ikun l-aħħar wieħed li jwettaq il-formalità tan-notifika msemmija fl-Artikolu 16(2) tiegħu.
   Artikolu 3
   Din id-Deċiżjoni għandha jkollha effett fil-jum wara dak tal-pubblikazzjoni tagħha fil-Ġurnal Uffiċjali ta’ l-Unjoni Ewropea.

      Magħmula fi Brussell, 6 ta’ Diċembru 2007.

            Għall-Kunsill

            Il-President

         A. COSTA

      (1)  Opinjoni tat-23 ta’ Ottubru 2007 (għadha mhijiex ippubblikata fil-Ġurnal Uffiċjali).

      (2)  ĠU C 316, 27.11.1995, p. 49.

      (3)  ĠU C 313, 23.10.1996, p. 2.

      (4)  ĠU C 151, 20.5.1997, p. 2.

      (5)  GU C 221, 19.7.1997, p. 12.

      (6)  It-test Bulgaru u t-test Rumen tal-Konvenzjoni u tal-Protokolli għalihom għandhom jiġu ppubblikati f’edizzjoni speċjali tal-Ġurnal Uffiċjali f’data aktar tard.

      (7)  Att tal-Kunsill tad-19 ta’ Ġunju 1997 li jfassal it-Tieni Protokoll għall-Konvenzjoni dwar il-protezzjoni ta’ l-interessi finanzjarji tal-Komunitajiet Ewropej (ĠU C 221, 19.7.1997, p. 11).


title: 2008/587/KE,Euratom: Deċiżjoni tal-Parlament Ewropew tat- 18 ta’ Ġunju 2008 li temenda d-Deċiżjoni 94/262/KEFA, KE, Euratom dwar ir-regolamenti u l-kondizzjonijiet ġenerali li jirregolaw il-qadi tad-dmirijiet ta’ l-Ombudsman

text:
                  17.7.2008

                  MT

                  Il-Ġurnal Uffiċjali ta’ l-Unjoni Ewropea

                  L 189/25

            DEĊIŻJONI TAL-PARLAMENT EWROPEW
      tat-18 ta’ Ġunju 2008
      li temenda d-Deċiżjoni 94/262/KEFA, KE, Euratom dwar ir-regolamenti u l-kondizzjonijiet ġenerali li jirregolaw il-qadi tad-dmirijiet ta’ l-Ombudsman
      (2008/587/KE, Euratom)
      IL-PARLAMENT EWROPEW,
      Wara li kkunsidra it-Trattat li jistabbilixxi l-Komunità Ewropea, u b’mod partikolari l-Artikolu 195(4) tiegħu,
      Wara li kkunsidra t-Trattat li jistabbilixxi l-Komunità Ewropea dwar l-Enerġija Atomika, u b’mod partikolari l-Artikolu 107d(4) tiegħu,
      Wara li kkunsidra l-abbozz ta’ deċiżjoni approvat mill-Parlament Ewropew fit-22 ta’ April 2008 (1) u r-riżoluzzjoni adottata u l-emendi approvati fit-18 ta’ Ġunju 2008 (2),
      Wara li kkunsidra l-opinjoni tal-Kummissjoni,
      Bl-approvazzjoni tal-Kunsill (3),
      Billi:

                  (1)

                  Il-Karta tad-Drittijiet Fundamentali ta’ l-Unjoni Ewropea tagħraf id-dritt għal amministrazzjoni tajba bħala dritt fundamentali taċ-ċittadini ta’ l-Unjoni.

                  (2)

                  Il-fiduċja taċ-ċittadini fil-kapaċità ta’ l-Ombudsman li jmexxi investigazzjonijiet bir-reqqa u imparzjali dwar każijiet allegati ta’ amministrazzjoni ħażina hija fundamentali biex l-azzjoni ta’ l-Ombudsman ikollha suċċess.

                  (3)

                  Huwa mixtieq li l-Istatut ta’ l-Ombudsman jiġi adattat sabiex titneħħa kull inċertezza fil-kapaċità ta’ l-Ombudsman li jmexxi investigazzjonijiet bir-reqqa u imparzjali fil-każijiet allegati ta’ amministrazzjoni ħażina.

                  (4)

                  Huwa mixtieq li l-Istatut ta’ l-Ombudsman jiġi adattat sabiex tkun tista’ titqies kull evoluzzjoni tad-dispożizzjonijiet legali jew tal-ġurisprudenza għal dak li jirrigwarda l-intervent ta’ entitajiet, uffiċċji u aġenziji ta’ l-Unjoni Ewropea fil-każijiet li jidhru quddiem il-Qorti tal-Ġustizzja.

                  (5)

                  Huwa mixtieq li l-Istatut ta’ l-Ombudsman jiġi adattat sabiex jitqiesu t-tibdiliet li saru f’dawn l-aħħar snin għal dak li jirrigwarda r-rwol ta’ l-istituzzjonijiet u ta’ l-entitajiet ta’ l-UE fil-ġlieda kontra l-frodi għad-detriment ta’ l-interessi finanzjarji ta’ l-Unjoni Ewropea, l-aktar il-ħolqien ta’ l-Uffiċċju Ewropew ta’ Kontra l-Frodi (OLAF), sabiex l-Ombudsman ikun jista’ jinnotifika lil dawk l-istituzzjonijiet jew entitajiet bi kwalunkwe tagħrif li jaqa’ taħt il-kompiti tagħhom.

                  (6)

                  Huwa mixtieq li jittieħdu passi sabiex l-Ombudsman jitħalla jiżviluppa l-kooperazzjoni tiegħu ma’ istituzzjonijiet simili fil-livell nazzjonali u internazzjonali, kif ukoll ma’ istituzzjonijiet nazzjonali jew internazzjonali li jkopru firxa ta’ attivitajiet usa’ minn ta’ l-Ombudsman Ewropew, bħall-ħarsien tad-drittijiet tal-bniedem, billi kooperazzjoni bħal din tista’ tagħti kontribut pożittiv biex titjieb l-effiċjenza ta’ l-azzjoni ta’ l-Ombudsman.

                  (7)

                  It-Trattat li jistabbilixxi l-Komunità Ewropea tal-Faħam u l-Azzar skada fl-2002,

            IDDEĊIEDA KIF ĠEJ:
      Artikolu 1
      Emendi għad-Deċiżjoni 94/262/KEFA, KE, Euratom
      Id-Deċiżjoni 94/262/KEFA, KE, Euratom tal-Parlament Ewropew (4) għandha tiġi emendata kif ġej:

                  (1)

                  Fiċ-Ċitazzjoni 1, il-kliem “, l-Artikolu 20d(4) tat-Trattat li jistabbilixxi l-Komunità Ewropea tal-Faħam u l-Azzar” għandu jitħassar;

                  (2)

                  Il-Premessa 3 għandha tinbidel b’dan li ġej:
                  “Billi l-Ombudsman, li jista’ wkoll jaġixxi fuq inizjattiva proprja tiegħu, għandu jkollu aċċess għall-elementi meħtieġa għat-twettiq ta’ l-obbligi tiegħu; billi għalhekk l-istituzzjonijiet u l-entitajiet Komunitarji huma obbligati li jipprovdu lill-Ombudsman, fuq talba tiegħu, kwalunkwe tagħrif li jitlob mingħandhom, u mingħajr preġudizzju għall-obbligu ta’ l-Ombudsman li ma jiżvelax din l-informazzzjoni; billi l-aċċess għal tagħrif jew dokumenti kklassifikati, l-aktar għal dokumenti sensittivi skond it-tifsira ta’ l-Artikolu 9 tar-Regolament (KE) Nru 1049/2001 (*), għandu jkun suġġett għall-konformità mar-regoli dwar is-sigurtà ta’ l-istituzzjoni jew l-entità Komunitarji kkonċernati; billi l-istituzzjonijiet jew l-entitajiet li jipprovdu tagħrif jew dokumenti kklassifikati kif imsemmi fl-ewwel subparagrafu ta’ l-Artikolu 3(2) għandhom jinfurmaw lill-Ombudsman b’din il-klassifikazzjoni; billi, biex ikun hemm l-implimentazzjoni tar-regoli previsti fl-ewwel subparagrafu ta’ l-Artikolu 3(2), irid ikun hemm qbil minn qabel bejn l-Ombudsman u l-istituzzjoni jew l-entità kkonċernati dwar il-kundizzjonijiet għat-trattament ta’ tagħrif jew dokumenti kklassifikati u tagħrif ieħor kopert mill-obbligu tas-segretezza professjonali; billi jekk l-Ombudsman isib li l-assistenza rikjesta mhix qed tiġi sodisfatta, hu għandu jinforma lill-Parlament Ewropew, li għandu jagħmel ir-rappreżentazzjonijiet xierqa;

                     (*)  Ir-Regolament (KE) Nru 1049/2001 tal-Parlament Ewropew u tal-Kunsill tat-30 ta’ Mejju 2001 dwar l-aċċess tal-pubbliku għad-dokumenti tal-Parlament Ewropew, tal-Kunsill u tal-Kummissjoni (ĠU L 145, 31.5.2001, p. 43).”;"

                  (3)

                  Fl-Artikolu 1(1), il-kliem “, l-Artikolu 20d(4) tat-Trattat li jistabbilixxi l-Komunità Ewropea tal-Faħam u l-Azzar” għandu jitħassar;

                  (4)

                  L-Artikolu 3(2) għandu jinbidel b’dan li ġej:
                  “2.   L-istituzzjonijiet u l-entitajiet Komunitarji huma obbligati li jipprovdu lill-Ombudsman bi kwalunkwe tagħrif mitlub minnu u jagħtuh l-aċċess għall-fajls ikkonċernati. L-aċċess għal tagħrif jew dokumenti kklassifikati, l-aktar għal dokumenti sensittivi skond it-tifsira ta’ l-Artikolu 9 tar-Regolament (KE) Nru 1049/20011, għandu jkun suġġett għall-konformità mar-regoli dwar is-sigurtà ta’ l-istituzzjoni jew l-entità Komunitarji kkonċernati.
                  L-istituzzjonijiet jew l-entitajiet li jipprovdu tagħrif jew dokumenti kklassifikati kif imsemmi fis-subparagrafu preċedenti għandhom jinfurmaw lill-Ombudsman b’din il-klassifikazzjoni.
                  Biex ikun hemm l-implimentazzjoni tar-regoli previsti fl-ewwel subparagrafu, għandu jkun hemm qbil minn qabel bejn l-Ombudsman u l-istituzzjoni jew l-entità kkonċernati dwar il-kundizzjonijiet għat-trattament ta’ tagħrif jew dokumenti kklassifikati u tagħrif ieħor kopert mill-obbligu tas-segretezza professjonali.
                  L-istituzzjonijiet jew l-entitajiet ikkonċernati għandhom biss jagħtu aċċess għal dokumenti li oriġinaw fi Stat Membru u ġew ikklassifikati bħala sigrieti permezz ta’ liġi jew regolament biss fejn dak l-Istat Membru ikun ta l-kunsens tiegħu minn qabel.
                  Huma għandhom jagħtu aċċess għal dokumenti oħra li joriġinaw fl-Istati Membri wara li jkunu nfurmaw lill-Istat Membru kkonċernat.
                  Fiż-żewġ każijiet, f’konformità ma’ l-Artikolu 4, l-Ombudsman ma jistax jiżvela l-kontenut ta’ dawn id-dokumenti.
                  Uffiċjali u impjegati oħra ta’ l-istituzzjonijiet u l-entitajiet Komunitarji għandhom jixhdu fuq talba ta’ l-Ombudsman; għandhom jibqgħu jkunu marbuta bir-regoli rilevanti tar-Regolamenti ta’ l-Istaff, b’mod partikolari d-dmir tagħhom ta’ segretezza professjonali.”;

                  (5)

                  L-Artikolu 4 għandu jinbidel b’dan li ġej:
                  “Artikolu 4
                  1.   L-Ombudsman u l-istaff tiegħu, li għalihom japplikaw l-Artikolu 287 tat-Trattat li jistabbilixxi il-Komunitajiet Ewropej u l-Artikolu 194 tat-Trattat li jistabbilixxi l-Komunità Ewropea ta’ l-Enerġija Atomika, għandhom ikunu marbuta li ma jiżvelawx tagħrif jew dokumenti li jiksbu waqt il-qadi ta’ dmirijiethom. Huma għandhom, b’mod partikolari, jkunu obligati li ma jgħaddu l-ebda tagħrif jew dokumenti kklassifikati pprovduti lill-Ombudsman, b’mod partikulari dokumenti sensittivi skond it-tifsira ta’ l-Artikolu 9 tar-Regolament (KE) Nru 1049/2001, jew dokumenti li jaqgħu fl-ambitu tal-leġiżlazzjoni tal-Komunità rigward il-ħarsien tad-data personali, kif ukoll kull tagħrif li jista’ jippreġudika lill-persuna li rreġistrat l-ilment jew kwalunkwe persuna oħra involuta, mingħajr preġudizzju għall-paragrafu 2.
                  2.   Jekk, waqt xi inkjesti, jiskopri fatti li jaħseb li jistgħu ikollhom x’jaqsmu mal-liġi kriminali, l-Ombudsman għandu minnufih javża lill-awtoritajiet nazzjonali kompetenti permezz tar-Rappreżentazzjonijiet Permanenti ta’ l-Istati Membri u l-Komunitajiet Ewropej u, sa fejn il-każ ikun jaqa’ taħt is-setgħat tagħhom, lill-istituzzjoni, entità jew servizz kompetenti tal-Komunità inkarigati li jiġġieldu l-frodi; jekk ikun il-każ, l-Ombudsman għandu javża ukoll lill-istituzzjoni jew entità Komunitarja li jkollha awtorità fuq l-uffiċjal jew impjegat ikkonċernat, li tista’ tapplika it-tieni paragrafu ta’ l-Artikolu 18 tal-Protokoll dwar il-Privileġġi u l-Immunitajiet tal-Komunitajiet Ewropej. L-Ombudsman jista’ wkoll jgħarraf lill-istituzzjoni jew korp Komunitarju kkonċernati bil-fatti li jirrigwardaw l-imġiba ta’ membru ta’ l-istaff tagħhom minn aspett dixxiplinarju.”;

                  (6)

                  Għandu jiżdied l-Artikolu 4a li ġej:
                  “Artikolu 4a
                  L-Ombudsman u l-istaff tiegħu għandhom jieħdu ħsieb tat-talbiet għall-aċċess mill-pubbliku għad-dokumenti, ħlief dawk imsemmija fl-Artikolu 4(1), skond il-kundizzjonijiet u l-limiti stipulati fir-Regolament (KE) Nru 1049/2001.”;

                  (7)

                  L-Artikolu 5 għandu jinbidel b’dan li ġej:
                  “Artikolu 5
                  1.   Sa fejn dan jista’ jgħin biex jagħmel l-inkjesti iktar effiċjenti u biex ikunu salvagwardati aħjar id-drittijiet u l-interessi ta’ persuni li rreġistraw ilmenti lilu, l-Ombudsman jista’ jikkoopera ma’ awtoritajiet ta’ l-istess xorta f’ċerti Stati Membri kemm-il darba jkun konformi mal-liġi nazzjonali applikabbli. L-Ombudsman ma jistax għalhekk jitlob li jara dokumenti li ma kienx ikollu aċċess għalihom skond l-Artikolu 3.
                  2.   Fl-ambitu tal-funzjonijiet tiegħu kif stipulati fl-Artikolu 195 tat-Trattat li jistabbilixxi l-Komunità Ewropea u l-Artikolu 107d tat-Trattat li jistabilixxi l-Komunità Ewropea ta’ l-Enerġija Atomika u filwaqt li jevita kwalunkwe duplikazzjoni ta’ l-attivitajiet ta’ l-istituzzjonijiet u l-entitajiet l-oħra, l-Ombudsman jista’, taħt l-istess kundizzjonijiet, jikkoopera ma’ l-istituzzjonijiet u l-entitajiet ta’ l-Istati Membri responsabbli għall-promozzjoni u għall-ħarsien tad-drittijiet fundamentali.”.

            Artikolu 2
      Din id-Deċiżjoni għandha tiġi ppubblikata fil-Ġurnal Uffiċjali ta’ l-Unjoni Ewropea.
      Artikolu 3
      Din id-Deċiżjoni għandha tidħol fis-seħħ erbatax-il jum wara l-pubblikazzjoni tagħha fil-Ġurnal Uffiċjali ta’ l-Unjoni Ewropea.

         Magħmula fi Strasburgu, 18 ta’ Ġunju 2008.

               Għall-Parlament Ewropew

               Il-President

            H.-G. PÖTTERING

         (1)  Għadu mhux ippublikat fil-Ġurnal Uffiċjali.

         (2)  Għadhom mhumiex ippublikati fil-Ġurnal Uffiċjali.

         (3)  Id-Deċiżjoni tal-Kunsill tat-12 ta’ Ġunju 2008.

         (4)  ĠU L 113, 4.5.1994, p. 15.


title: 2004/681/KE: Deċiżjoni tal-Kunsill tal- 24 ta’ Settembru 2004 li temenda d-Deċiżjoni 2001/131/KE li tikkonkludi l-proċedura ta’ konsultazzjoni mal-Ħaiti taħt l-Artikolu 96 tal-Ftehim ta’ Sħubija ta’ l-ACP-KE

text:
               31.12.2008

               MT

               Il-Ġurnal Uffiċjali ta’ l-Unjoni Ewropea

               36

         DEĊIŻJONI TAL-KUNSILL
   tal-24 ta’ Settembru 2004
   li temenda d-Deċiżjoni 2001/131/KE li tikkonkludi l-proċedura ta’ konsultazzjoni mal-Ħaiti taħt l-Artikolu 96 tal-Ftehim ta’ Sħubija ta’ l-ACP-KE
   (2004/681/KE)
   IL-KUNSILL TA’ L-UNJONI EWROPEA,
   Wara li kkunsidra t-Trattat li jistabbilixxi l-Komunità Ewropea,
   Wara li kkunsidra l-Ftehim ta' Sħubija bejn il-membri tal-Grupp ta' Stati ta' l-Afrika, tal-Karibew u tal-Paċifiku, min-naħa l-waħda, u l-Komunità Ewropea u l-Istati Membri tagħha, min-naħa l-oħra, iffirmat f'Kotonù fit-23 ta' Ġunju 2000 (1), (il-“Ftehim ta' Sħubija AKP-KE”) u b'mod partikolari l-Artikolu 96 tiegħu,
   Wara li kkunsidra l-Ftehim Intern bejn ir-rappreżentanti tal-gvernijiet ta' l-Istati Membri, li jiltaqgħu fil-Kunsill, dwar miżuri li għandhom jittieħdu u proċeduri li għandhom ikunu segwiti għall-implimentazzjoni tal-Ftehim ta' Sħubija AKP-KE (2) u b'mod partikolari l-Artikolu 3 tiegħu,
   Wara li kkunsidra l-proposta mill-Kummissjoni,
   Billi:

               (1)

               Abbażi tad-Deċiżjoni 2001/131/KE (3), l-għajnuna finanzjarja mogħtija lill-Ħaiti ġiet sospiża parzjalment bħala “miżuri xierqa” skond l-Artikolu 96(2)(c) tal-Ftehim tas-Sħubija ta’ l-AKP-KE.

               (2)

               Id-Deċiżjoni 2003/916/KE tiskadi fil-31 ta’ Diċembru 2004 u teħtieġ reviżjoni tal-miżuri fi żmien sitt xhur.

               (3)

               Fit-12 ta' Mejju 2004 saru diskussjonijiet bejn il-Kummissjoni u l-Prim Ministru Transitorju tal-Ħaiti biex issir valutazzjoni tas-sitwazzjoni ta' l-aġenda politika tal-Gvern Transitorju b'rabta ma' l-istabbiliment mill-ġdid tat-tmexxija demokratika u kostituzzjonali sħiħa, inkluż programm ta' l-elezzjoni, b'rispett dovut għad-drittijiet tal-bniedem u l-libertà fundamentali.

               (4)

               Permezz ta' ittra tal-25 ta' Mejju 2004, il-Prim Ministru Transitorju tal-Ħaiti kkonferma l-impenji speċifiċi tal-Gvern Transitorju tal-Ħaiti li jirrispetta l-elementi essenzjali ta' l-Artikolu 9 tal-Ftehim ta' Sħubija AKP-KE, b'mod partikolari fir-rigward tas-sitwazzjoni tad-drittijiet tal-bniedem, il-prinċipji demokratiċi u l-istat ta' dritt bil-ħsieb li l-pajjiż jirritorna għal tmexxija demokratika u kostituzzjonali sħiħa,

         IDDEĊIEDA KIF ĠEJ:
   Artikolu 1
   Id-Deċiżjoni 2001/131/KE hija b'dan emendata kif ġej:

               (1)

               Fit-tieni u fit-tielet paragarafu ta’ l-Artikolu 3, id-data tal-31 ta' Diċembru 2004 għandha tiġi ssostitwita bi “31 ta' Diċembru 2005”.

               (2)

               L-Anness għandu jiġi ssostitwit bit-test li jidher fl-Anness għal din id-Deċiżjoni.

         Artikolu 2
   Din id-Deċiżjoni għandha tiġi ppubblikata f’Il-Ġurnal Uffiċjali ta' l-Unjoni Ewropea.

      Magħmul fi Brussell, 24 ta’ Settembru 2004.

            Għall-Kunsill

            Il-President

         L. J. BRINKHORST

      (1)  ĠU L 317, 15.12.2000, p. 3. Ftehim kif emendat bid-Deċiżjoni Nru 1/2003 (ĠU L 141, 7.6.2003, p. 25).

      (2)  ĠU L 317, 15.12.2000, p. 376.

      (3)  ĠU L 48, 17.2.2001, p. 31. Deċiżjoni kif emendata l-aħħar bid-Deċiżjoni 2003/916/KE (ĠU L 345, 31.12.2003, p. 156).

      ANNESS

            “ANNESS
            Sinjur,
            L-Unjoni Ewropea tagħti l-akbar importanza lid-dispożizzjonijiet ta' l-Artikolu 9 tal-Ftehim ta' Sħubija AKP-KE. Is-Sħubija AKP-KE hi bbażata fuq ir-rispett tad-drittijiet tal-bniedem, il-prinċipji tad-demokrazija u l-istat tad-dritt. Dawn huma elementi essenzjali tal-Ftehim imsemmi hawn fuq u b'hekk jiffurmaw il-bażi għar-relazzjonijiet bejnietna.
            F’dan ir-rigward, l-Unjoni Ewropea segwiet mill-qrib it-transizzjoni reċenti fil-Ħaiti, speċjalment rigward il-ħatra tal-Gvern Transitorju ġdid fil-Ħaiti, li ħa l-ġurament fis-17 ta’ Marzu 2004 wara proċess ta’ konsultazzjoni estensiv ibbażat fuq il-pjan CARICOM/OAS.
            Fit-12 ta’ Mejju 2004, saru diskussjonijiet fi Brussell bejnek u bejn il-Kummissjoni tal-Komunitajiet Ewropej bil-ħsieb li tiġi eżaminata l-aġenda politika tal-Gvern Transitorju fir-rigward ta' l-istabbiliment mill-ġdid tat-tmexxija demokratika u kostituzzjonali. L-Unjoni Ewropea ħadet nota ta' l-impenji tiegħek partikolarment fir-rigward tat-titjib fis-sitwazzjoni tad-drittijiet tal-bniedem, il-ħolqien ta' prinċipji demokratiċi inkluż it-twettiq ta' elezzjonijiet ħielsa u ġusti, l-istat ta' dritt u governanza tajba, kif iddikjarat fl-ittra tiegħek tal-25 ta' Mejju 2004 lill-Kummissjoni. Dawk l-impenji għandhom eventwalment iwasslu għal stabbilità politika akbar fil-Ħaiti. L-Unjoni Ewropea tħeġġeġ bil-qawwa lill-Gvern Transitorju biex jittraduċi minnufih dawn l-impenji f'azzjonijiet konkreti biex jiżgura li l-proċess ta' demokratizzazzjoni jsir parti integrali mill-ħajja politika, ekonomika u soċjali tal-Ħaiti, b'hekk jiġi rrispettat l-Artikolu 9 tal-Ftehim ta' Sħubija AKP-KE.
            Fid-dawl ta' dawn l-elementi, il-Kunsill ta' l-Unjoni Ewopea rreveda d-Deċiżjoni tiegħu tat-22 ta' Diċembru 2003 u ddeċieda li jirrevedi l-miżuri xierqa msemmija fl-Artikolu 96(2)(c) tal-Ftehim ta' Sħubija AKP-KE kif ġej:

                        (1)

                        l-orjentament mill-ġdid tal-bqija tal-fondi taħt it-tmien Fond Ewropew ta' Żvilupp (FEŻ) lejn programmi li huma ta' benefiċċju dirett għall-poplu tal-Ħaiti, biex jissaħħu s-soċjetà ċivili u s-settur privat, u biex tiġi appoġġata d-demokratizzazzjoni, jissaħħu l-istat ta' dritt u l-proċess elettorali, ser jitkompla u jista' jinkludi wkoll azzjonijiet meqjusa bħala prijoritajiet fuq il-perijodu qasir u medju fil-Qafas ta' Kooperazzjoni Transitorja (ICF) stabbilit f'kooperazzjoni mill-qrib bejn il-Gvern Transitorju, is-soċjetà ċivili u donaturi ewlenin, b'mod partikolari appoġġ istituzzjonali;

                        (2)

                        l-allokazzjoni ta' riżorsi taħt id-9 FEŻ ser tkun innotifikata bil-pubblikazzjoni ta' din id-Deċiżjoni fil-Ġurnal Uffiċjali ta' l-Unjoni Ewropea;

                        (3)

                        id-diskussjonijiet dwar l-ipprogrammar tar-riżorsi tad-9 FEŻ ser jibdew minnufih ma' l-Uffiċjali Nazzjonali ta' Awtorizzazzjoni bil-ħsieb tat-tħejjija tad-Dokument ta' Strateġija tal-Pajjiż (CSP) u l-Programm Indikattiv Nazzjonali (NIP). L-istrateġija ser tieħu konsiderazzjoni tar-riżultati ta' l-ICF;

                        (4)

                        jista' jintuża B-envelope qabel l-iffirmar tad-9 FEŻ CSP/NIP, skond il-ħtiġiet reali;

                        (5)

                        l-iffirmar tan-NIP hu previst wara l-elezzjonijiet nazzjonali li jirrispettaw ir-Riżoluzzjoni 822 OAS u li jkunu aċċettati bħala liberi u ġusti mill-istituzzjonijiet kompetenti tal-Ħaiti u mill-Komunità Internazzjonali. Hu nnutatat li l-elezzjonijiet nazzjonali huma mistennija mhux aktar tard min-nofs ta' l-2005;

                        (6)

                        il-kontribuzzjonijiet għall-proġetti reġjonali, l-operazzjonijiet ta' natura umanitarja u l-kooperazzjoni tal-kummerċ m'humiex affettwati.

                  Il-miżuri ta' hawn fuq kollha għandhom ikunu riveduti regolarment u mill-anqas fi żmien 6 xhur.
            Huwa importanti għas-suċċess tal-kooperazzjoni li tiġi żgurata kapaċità msaħħa ta' assorbiment ta' l-għajnuna, li bħalissa hija nieqsa, permezz ta' governanza tajba u miżuri għall-bini ta’ kapaċità ta' l-amministrazzjoni ta’ l-għajnuna. Il-modalitajiet ta’ implimentazzjoni ser ikunu dawk adattati għall-kapaċità tal-pajjiż għall-amministrazzjoni xierqa tal-finanzi pubbliċi.
            L-Unjoni Ewropea ser issegwi mill-qrib aktar żviluppi fil-proċess ta’ demokratizzazzjoni, b’mod partikolari fir-rigward tar-rispett ta' l-impenji tal-Gvern Transitorju u l-passi lejn elezzjonijiet lokali, nazzjonali u presidenzjali. L-Unjoni ttenni r-rieda tagħha li tissokkta bid-djalogu politiku mtejjeb mal-Gvern Transitorju tal-Ħaiti skond l-Artikolu 8 tal-Ftehim ta' Sħubija AKP-KE.
            Inselli għalik.

                  Għall-Kummissjoni

                  Għall-Kunsill

                  Il-President”


title: 2013/581/UE: Deċiżjoni tal-Parlament Ewropew tas- 17 ta’ April 2013 dwar l-għeluq tal-kontijiet tal-Awtorità Ewropea tal-Assigurazzjoni u l-Pensjonijiet tax-Xogħol għas-sena finanzjarja 2011

text:
               16.11.2013

               MT

               Il-Ġurnal Uffiċjali tal-Unjoni Ewropea

               L 308/247

         DEĊIŻJONI TAL-PARLAMENT EWROPEW
   tas-17 ta’ April 2013
   dwar l-għeluq tal-kontijiet tal-Awtorità Ewropea tal-Assigurazzjoni u l-Pensjonijiet tax-Xogħol għas-sena finanzjarja 2011
   (2013/581/UE)
   IL-PARLAMENT EWROPEW,

               —

               wara li kkunsidra l-kontijiet annwali definittivi tal-Awtorità Ewropea tal-Assigurazzjoni u l-Pensjonijiet tax-Xogħol għas-sena finanzjarja 2011,

               —

               wara li kkunsidra r-rapport tal-Qorti tal-Awdituri dwar il-kontijiet annwali tal-Awtorità Ewropea tal-Assigurazzjoni u l-Pensjonijiet tax-Xogħol għas-sena finanzjarja 2011, flimkien mat-tweġibiet tal-Awtorità (1),

               —

               wara li kkunsidra r-rakkomandazzjoni tal-Kunsill tat-12 ta’ Frar 2013 (05753/2013 – C7-0041/2013),

               —

               wara li kkunsidra l-Artikolu 319 tat-Trattat dwar il-Funzjonament tal-Unjoni Ewropea,

               —

               wara li kkunsidra r-Regolament tal-Kunsill (KE, Euratom) Nru 1605/2002 tal-25 ta’ Ġunju 2002 dwar ir-Regolament Finanzjarju applikabbli għall-baġit ġenerali tal-Komunitajiet Ewropej (2), u b’mod partikolari l-Artikolu 185 tiegħu,

               —

               wara li kkunsidra r-Regolament (UE, Euratom) Nru 966/2012 tal-Parlament Ewropew u tal-Kunsill tal-25 ta’ Ottubru 2012 dwar ir-regoli finanzjarji applikabbli għall-baġit ġenerali tal-Unjoni u li jħassar ir-Regolament tal-Kunsill (KE, Euratom) Nru 1605/2002 (3), u b’mod partikolari l-Artikolu 208 tiegħu,

               —

               wara li kkunsidra r-Regolament (UE) Nru 1094/2010 tal-Parlament Ewropew u tal-Kunsill tal-24 ta’ Novembru 2010 li jistabbilixxi Awtorità Superviżorja Ewropea (Awtorità Ewropea tal-Assigurazzjoni u l-Pensjonijiet tax-Xogħol), li jemenda d-Deċiżjoni Nru 716/2009/KE u li jħassar id-Deċiżjoni tal-Kummissjoni 2009/79/KE (4), u b’mod partikolari l-Artikolu 64 tiegħu,

               —

               wara li kkunsidra r-Regolament tal-Kummissjoni (KE, Euratom) Nru 2343/2002 tad-19 ta’ Novembru 2002 dwar ir-Regolament Finanzjarju strutturali għall-entitajiet imsemmijin fl-Artikolu 185 tar-Regolament tal-Kunsill (KE, Euratom) Nru 1605/2002 dwar ir-Regolament Finanzjarju applikabbli għall-baġit ġenerali tal-Komunitajiet Ewropej (5), u b’mod partikolari l-Artikolu 94 tiegħu,

               —

               wara li kkunsidra l-Artikolu 77, u l-Anness VI tar-Regoli ta’ Proċedura tiegħu,

               —

               wara li kkunsidra r-rapport tal-Kumitat għall-Kontroll tal-Baġit u l-opinjoni tal-Kumitat għall-Affarijiet Ekonomiċi u Monetarji (A7-0114/2013),

               1.

               Japprova l-għeluq tal-kontijiet tal-Awtorità Ewropea tal-Assigurazzjoni u l-Pensjonijiet tax-Xogħol għas-sena finanzjarja 2011;

               2.

               Jagħti istruzzjonijiet lill-President tiegħu biex jgħaddi din id-deċiżjoni lid-Direttur Eżekuttiv tal-Awtorità Ewropea tal-Assigurazzjoni u l-Pensjonijiet tax-Xogħol, lill-Kunsill, lill-Kummissjoni u lill-Qorti tal-Awdituri, u biex jiżgura li tiġi ppubblikata f’Il-Ġurnal Uffiċjali tal-Unjoni Ewropea (serje L).

            Il-President

         Martin SCHULZ

            Is-Segretarju Ġenerali

         Klaus WELLE

      (1)  ĠU C 388, 15.12.2012, p. 104.

      (2)  ĠU L 248, 16.9.2002, p. 1.

      (3)  ĠU L 298, 26.10.2012, p. 1.

      (4)  ĠU L 331, 15.12.2010, p. 48.

      (5)  ĠU L 357, 31.12.2002, p. 72.


title: 2010/308/: Deċiżjoni tal-Kunsill tal- 11 ta' Marzu 2010 dwar il-pożizzjoni tal-Unjoni Ewropea rigward l-abbozz ta’ Deċiżjoni 1/2003 u l-abbozz ta’ Rakkomandazzjoni 1/2003 tal-Kumitat Konġunt stabbilit taħt il-Ftehim Interbus dwar it-trasport internazzjonali okkażjonali ta’ passiġġieri bil-kowċ u bix-xarabank  (Test b’relevanza għaż-ŻEE)

text:
               4.6.2010

               MT

               Il-Ġurnal Uffiċjali tal-Unjoni Ewropea

               L 138/11

         DEĊIŻJONI TAL-KUNSILL
   tal-11 ta' Marzu 2010
   dwar il-pożizzjoni tal-Unjoni Ewropea rigward l-abbozz ta’ Deċiżjoni 1/2003 u l-abbozz ta’ Rakkomandazzjoni 1/2003 tal-Kumitat Konġunt stabbilit taħt il-Ftehim Interbus dwar it-trasport internazzjonali okkażjonali ta’ passiġġieri bil-kowċ u bix-xarabank
   (Test b’relevanza għaż-ŻEE)
   (2010/308/UE)
   IL-KUNSILL TAL-UNJONI EWROPEA,
   Wara li kkunsidra t-Trattat dwar il-Funzjonament tal-Unjoni Ewropea,
   Wara li kkunsidra d-Deċiżjoni tal-Kunsill 2002/917/KE tat-3 ta’ Ottubru 2002 dwar il-konklużjoni tal-Ftehim Interbus dwar it-trasport internazzjonali okkażjonali tal-passiġġieri bil-kowċ u bix-xarabank (1), u b’mod partikolari l-Artikolu 3(2) tiegħu,
   Wara li kkunsidra l-proposta mill-Kummissjoni Ewropea,
   Billi:

               (1)

               Il-Ftehim Interbus dwar it-trasport okkażjonali internazzjonali tal-passiġġieri bil-kowċ u bix-xarabank (minn hawn ‘il quddiem imsejjaħ “il-Ftehim”) daħal fis-seħħ fl-1 ta’ Jannar 2003.

               (2)

               L-Artikolu 23 tal-Ftehim jistabbilixxi Kumitat Konġunt responsabbli mill-ġestjoni tal-Ftehim.

               (3)

               Skont l-Artikolu 23(3) tal-Ftehim, il-Kumitat Konġunt huwa meħtieġ li jistabbilixxi r-regoli ta’ proċedura tiegħu.

               (4)

               Il-Kumitat Konġunt huwa responsabbli, skont l-Artikolu 24(2)(ċ) tal-Ftehim għall-adattament tal-Anness I għall-Ftehim rigward il-kondizzjonijiet li japplikaw għall-operaturi tat-trasport bit-triq tal-passiġġieri u l-Anness 2 għall-Ftehim li jikkonċerna l-istandards tekniċi li japplikaw għax-xarabankijiet u l-kowċijiet. Barra minn hekk, il-Kumitat Konġunt huwa responsabbli, skont l-Artikolu 24(2)(e) tal-Ftehim, għall-addattament tar-rekwiżiti rigward id-dispożizzjonijiet soċjali msemmija fl-Artikolu 8 tal-Ftehim sabiex jiġu inkorporati l-miżuri l-ġodda meħuda fl-Unjoni.

               (5)

               Skont l-Artikolu 24(1) tal-Ftehim, il-Kumitat Konġunt għandu jiżgura l-implimentazzjoni xierqa tal-Ftehim. Għal dan il-għan, għandha ssir rakkomandazzjoni li tkun favur l-użu ta’ rapport tekniku għall-kowċijiet u x-xarabankijiet bil-ħsieb li jiġi ffaċilitat il-monitoraġġ tad-dispożizzjonijiet tal-Artikoli 1 u 2 tal-Anness għall-Ftehim.

               (6)

               L-Unjoni hija meħtieġa tadotta pożizzjoni dwar l-abbozz ta’ Deċiżjoni u l-abbozz ta’ Rakkomandazzjoni tal-Kumitat Konġunt.

         ADOTTA DIN ID-DEĊIŻJONI:
   Artikolu Uniku
   Il-pożizzjoni tal-Unjoni fi ħdan il-Kumitat Konġunt stabbilit taħt l-Artikolu 23 tal-Ftehim Interbus dwar it-trasport internazzjonali okkażjonali tal-passiġġieri bil-kowċ u bix-xarabank għandha tkun ibbażata fuq l-abbozz ta’ Deċiżjoni u l-abbozz ta’ Rakkomandazzjoni mehmużin.

      Magħmul fi Brussell, il-11 ta’ Marzu 2010.

            Għall-Kunsill

            Il-President

         J. BLANCO

      (1)  ĠU L 321, 26.11.2002, p. 11.

      Abbozz ta’ Deċiżjoni Nru 1/2003 tal-Kumitat Konġunt stabbilit taħt il-Ftehim Interbus dwar it-trasport internazzjonali okkażjonali tal-passiġġieri bil-kowċ u bix-xarabank
      ta’ …
      li tadotta r-regoli ta’ proċedura tiegħu u li tadatta l-Anness I għall-Ftehim rigward il-kondizzjonijiet li japplikaw għall-operaturi tat-trasport bit-triq tal-passiġġieri, l-Anness 2 għall-Ftehim li jikkonċerna l-istandards tekniċi li japplikaw għax-xarabankijiet u l-kowċijiet u r-rekwiżiti li jikkonċernaw id-dispożizzjonijiet soċjali msemmijin fl-Artikolu 8 tal-Ftehim
      IL-KUMITAT KONĠUNT,
      Wara li kkunisdra l-Ftehim Interbus dwar it-trasport internazzjonali okkażjonali tal-passiġġieri bil-kowċ u bix-xarabank (1), u b’mod partikolari l-Artikoli 23 u 24 tiegħu,
      Billi:

                  (1)

                  Skont l-Artikolu 23(3) tal-Ftehim Interbus dwar it-trasport internazzjonali okkażjonali tal-passiġġieri bil-kowċ u bix-xarabank (minn hawn ‘il quddiem imsejjaħ “il-Ftehim”), il-Kumitat Konġunt huwa meħtieġ li jistabbilixxi r-regoli ta’ proċedura tiegħu.

                  (2)

                  Il-Kumitat Konġunt huwa responsabbli, skont l-Artikolu 24(2)(ċ) tal-Ftehim, li jadatta l-Anness I għall-Ftehim rigward il-kondizzjonijiet li japplikaw għall-operaturi tat-trasport bit-triq tal-passiġġieri u l-Anness 2 għall-Ftehim dwar l-istandards tekniċi li japplikaw għax-xarabankijiet u l-kowċijiet. Barra minn hekk, il-Kumitat Konġunt huwa responsabbli, skont l-Artikolu 24(2)(e) tal-Ftehim, għall-adattament tar-rekwiżiti li jikkonċernaw id-dispożizzjonijiet soċjali msemmijin fl-Artikolu 8 tal-Ftehim sabiex jiġu inkorporati l-miżuri l-ġodda meħuda fl-Unjoni.

            IDDEĊIEDA KIF ĠEJ:
      Artikolu 1
      Ir-regoli ta’ proċedura tal-Kumitat Konġunt stabbiliti fl-Anness I għal din id-Deċiżjoni huma b’dan adottati.
      Artikolu 2
      L-Anness 1 għall-Ftehim rigward il-kondizzjonijiet li japplikaw għall-operaturi tat-trasport bit-triq tal-passiġġieri, l-Anness 2 għall-Ftehim li jikkonċerna l-istandards tekniċi li japplikaw għax-xarabankijiet u l-kowċijiet u r-rekwiżiti li jikkonċernaw id-dispożizzjonijiet soċjali msemmijin fl-Artikolu 8 tal-Ftehim huma b’dan adattati kif stabbilit fl-Anness II għal din id-Deċiżjoni.

         Magħmul fi Brussell, …

               Il-President

               Is-Segretarju

         (1)  ĠU L 321, 26.11.2002, p. 13.

         ANNESS I

            Regoli ta’ proċedura tal-Kumitat Konġunt stabbilit taħt il-Ftehim Interbus dwar it-trasport internazzjonali okkażjonali tal-passiġġieri bil-kowċ u bix-xarabank

         Artikolu 1
         L-Isem tal-Kumitat Konġunt
         Il-Kumitat Konġunt stabbilit taħt l-Artikolu 23 tal-Ftehim Interbus dwar it-trasport internazzjonali okkażjonali tal-passiġġieri bil-kowċ u bix-xarabank għandu minn hawn ’il quddiem jissejjaħ “il-Kumitat”.
         Artikolu 2
         Presidenza
         1.   Il-Kumitat għandu jkun ippresjedut minn rappreżentant tal-Kummissjoni Ewropea (minn hawn ‘il quddiem imsejħa “l-Kummissjoni”), f’isem l-Unjoni Ewropea.
         2.   Il-kap tad-delegazzjoni tal-Unjoni, jew fejn ikun meħtieġ id-deputat tiegħu, għandu jwettaq id-doveri ta’ President tal-Kumitat.
         3.   Il-President għandu jmexxi x-xogħol tal-Kumitat.
         Artikolu 3
         Delegazzjonijiet
         1.   Il-partijiet li għalihom il-Ftehim ikun daħal fis-seħħ (minn hawn ‘il quddiem imsejħa “l-partijiet”) għandhom jaħtru r-rappreżentanti tagħhom fuq il-Kumitat. Id-delegazzjoni tal-Unjoni għandha tkun magħmula minn rappreżentanti tal-Kummissjoni, assistiti minn rappreżentanti tal-Istati Membri.
         2.   Kull parti għandha taħtar il-kap u, fejn hu meħtieġ, deputat kap tad-delegazzjoni tagħha.
         3.   Kull parti tista’ taħtar rappreżentanti ġodda fuq il-Kumitat. Is-Segretarju tal-Kumitat għandu jiġi mgħarraf minnufih bil-miktub bi kwalunkwe tibdil ta’ dan it-tip.
         4.   Rappreżentanti tas-Segretarjat Ġenerali tal-Kunsill tal-Unjoni Ewropea jistgħu jieħdu sehem fil-laqgħat tal-Kumitat bħala osservaturi. Il-President, bil-qbil tal-kapijiet l-oħra tad-delegazzjoni, jista’ jistieden persuni li m’humiex membri ta’ delegazzjonijiet biex jattendu laqgħa tal-Kumitat sabiex jipprovdu tagħrif dwar suġġetti speċifiċi.
         5.   Mill-anqas ġimgħa qabel il-laqgħa, il-partijiet għandhom jgħarrfu lis-Segretarju tal-Kumitat bil-kompożizzjoni tad-delegazzjoni tagħhom.
         Artikolu 4
         Segretarjat
         1.   Rappreżentant tal-Kummissjoni għandu jipprovdi s-segretarjat għall-Kumitat. Is-Segretarju għandu jinħatar mill-President tal-Kumitat u għandu jwettaq id-doveri tiegħu sakemm jiġi maħtur Segretarju ġdid. Il-President għandu jgħarraf lill-partijiet l-oħra l-isem u d-dettalji tas-Segretarju.
         2.   Is-Segretarju għandu jkun responsabbli għall-komunikazzjoni bejn id-delegazzjonijiet, inkluża t-trażmissjoni ta’ dokumenti, u għandu jissorvelja d-doveri segretarjali.
         Artikolu 5
         Laqgħat tal-Kumitat
         1.   Il-Kumitat għandu jiltaqa’ fuq it-talba ta’ mill-anqas parti waħda. Din għandha tkun organizzata mill-President.
         2.   Il-President għandu jibgħat l-avviż tal-laqgħa, flimkien mal-abbozz tal-aġenda u d-dokumenti tal-laqgħa, lill-kapijiet tad-delegazzjonijiet l-oħra mill-anqas 15-il ġurnata ta’ xogħol qabel il-bidu tal-laqgħa.
         3.   Parti tista’ titlob lill-President iqassar il-perijodi tal-avviż imsemmi fil-paragrafu 2 biex iqis l-urġenza ta’ kwistjoni partikolari.
         4.   Sakemm il-kapijiet tad-delegazzjonijiet ma jiddeċidux xort’oħra, il-laqgħat tal-Kumitat m’għandhomx ikunu pubbliċi.
         5.   Il-Kumitat għandu jiltaqa’ fi Brussell, sakemm il-partijiet ma jiddeċidux li jiltaqgħu band’oħra.
         Artikolu 6
         Aġenda
         1.   Il-President, mgħejjun mis-Segretarju, għandu jfassal l-abbozz tal-aġenda għal kull laqgħa u għandu jiffissa d-data u l-post tal-laqgħa wara li jkun ikkonsulta lill-kapijiet tad-delegazzjonijiet l-oħra. Il-President għandu jibgħat l-aġenda proviżorja lill-kapijiet l-oħra tad-delegazzjoni mill-anqas 15-il ġurnata ta’ xogħol qabel il-bidu tal-laqgħa. L-aġenda għandha tkun akkumpanjata mid-dokumenti ta’ ħidma kollha meħtieġa.
         2.   Il-perijodu tal-avviż stipulat fil-paragrafu 1 m’għandux japplika għal-laqgħat urġenti msejħa b’konformità mal-Artikolu 5(3).
         3.   Kull parti tista’ tipproponi punt wieħed jew aktar li għandhom jiżdiedu mal-aġenda proviżorja mill-anqas 24 siegħa qabel il-bidu tal-laqgħa. Talbiet għaż-żieda ta’ punti mal-aġenda għandhom jintbagħtu bil-miktub lill-President, b’indikazzjoni tar-raġuni għal dan.
         4.   Fil-bidu tal-laqgħa, il-Kumitat għandu jadotta l-aġenda. Il-Kumitat jista’ jiddeċiedi li jżid mal-aġenda punt li ma jinsabx fuq l-aġenda proviżorja.
         Artikolu 7
         Adozzjoni ta’ atti
         1.   Id-deċiżjonijiet tal-Kumitat għandhom jiġu adottati b’vot unanimu tal-partijiet rappreżentati, b’konformità mal-Artikolu 23(5) u (6) tal-Ftehim. Ir-rakkomandazzjonijiet, u b’mod partikolari dawk imsemmija fl-Artikolu 24(2)(g) tal-Ftehim, għandhom jittieħdu b’kunsens bejn id-delegazzjonijiet tal-partijiet rappreżentati. Id-deċiżjonijiet u r-rakkomandazzjonijiet għandhom iġibu t-titolu ta’ “Deċiżjoni” jew “Rakkomandazzjoni” segwiti b’numru tas-serje, id-data tal-adozzjoni tagħhom u indikazzjoni tal-kontenut tagħhom.
         2.   Id-deċiżjonijiet u r-rakkomandazzjonijiet tal-Kumitat għandhom iġibu l-firma tal-President u tas-Segretarju. Dawn għandhom jintbagħtu mis-Segretarju lill-Kapijiet l-oħra tad-delegazzjoni.
         3.   Kull parti tista’ tiddeċiedi li tippubblika kwalunkwe att adottat mill-Kumitat.
         4.   L-atti tal-Kumitat jistgħu jiġu adottati permezz tal-proċedura bil-miktub fejn dan ġie miftiehem mill-kapijiet tad-delegazzjoni. Il-President għandu jippreżenta l-abbozz tal-att lill-kapijiet l-oħra tad-delegazzjoni li għandhom jindikaw bħala tweġiba jekk jaċċettawx jew ma jaċċettawx l-abbozz, jekk jipproponux emendi għall-abbozz jew jekk jeħtiġux aktar żmien biex jikkunsidrawh. Jekk l-abbozz jiġi adottat, il-President għandu jiffinalizza d-deċiżjoni jew ir-rakkomandazzjoni b’konformità mal-paragrafi 1 u 2.
         5.   Ir-rakkomandazzjonijiet u d-deċiżjonijiet għandhom jiġu mfassla bl-Ingliż, bil-Franċiż u bil-Ġermaniż, u dawn it-testi huma awtentiċi. Kull parti għandha tkun responsabbli mit-traduzzjoni korretta tar-rakkomandazzjonijiet u d-deċiżjonijiet għal-lingwa jew lingwi uffiċjali tagħha. It-traduzzjoni f’lingwi oħra tal-Unjoni għandha ssir mill-Kummissjoni.
         Artikolu 8
         Minuti
         1.   Is-Segretarju għandu jfassal, taħt ir-responsabbiltà tal-President, abbozz tal-minuti ta’ kull laqgħa tal-Kumitat fi żmien 15-il ġurnata ta’ xogħol wara l-laqgħa.
         2.   Il-minuti għandhom, bħala regola ġenerali, jindikaw fir-rigward ta’ kull punt fuq l-aġenda:

                     —

                     dettalji tad-dokumenti ppreżentati lill-Kumitat,

                     —

                     dikjarazzjonijiet li parti talbet li jiġu rreġistrati,

                     —

                     id-deċiżjonijiet li ttieħdu, ir-rakkomandazzjonijiet li saru u l-konklużjonijiet adottati.

               3.   L-abbozz tal-minuti għandu jiġi ppreżentat lill-Kumitat għall-approvazzjoni b’konformità mal-proċedura bil-miktub imsemmija fl-Artikolu 7(4). Jekk din il-proċedura ma titlestiex, il-minuti għandhom jiġu adottati mill-Kumitat fil-laqgħa tiegħu li jmiss.
         4.   Ladarba adottati mill-Kumitat, il-minuti għandhom jiġu ffirmati mill-President u mis-Segretarju u miżmuma mis-Segretarju. Għandha tintbagħat kopja mis-Segretarju lill-kapijiet l-oħra tad-delegazzjoni.
         Artikolu 9
         Kunfidenzjalità
         Minkejja d-dispożizzjoni dwar il-pubblikazzjoni ta’ atti stipulata fl-Artikolu 7(3), id-deliberazzjonijiet tal-laqgħat u d-dokumenti tal-Kumitat għandhom ikunu rregolati mis-sigriet professjonali.
         Artikolu 10
         Spejjeż
         1.   Kull parti għandha tħallas l-ispejjeż li tonfoq biex tieħu sehem fil-laqgħat tal-Kumitat.
         2.   Il-Kumitat għandu jiddeċiedi dwar ir-rimborż ta’ spejjeż konnessi ma’ missjonijiet assenjati lil persuni msejħa mill-President b’konformità mal-Artikolu 3(4).
         Artikolu 11
         Korrispondenza
         Il-korrispondenza kollha mal-President tal-Kumitat jew mingħandu għandha tintbagħat lis-Segretarju tal-Kumitat. Is-Segretarju għandu jibgħat kopja tal-korrispondenza kollha relatata mal-Ftehim lid-delegazzjonijiet kollha.
         Artikolu 12
         Lingwi
         Il-lingwi użati fil-laqgħat tal-Kumitat u f’dokumenti għandhom jiġu deċiżi mill-Kumitat. M’għandu jkun hemm l-ebda obbligu għall-parti li tkun qed tospita l-laqgħa li tipprovdi interpretazzjoni għal-lingwi l-oħra.

         ANNESS II

            Adattament tal-Anness 1 għall-Ftehim rigward il-kondizzjonijiet li japplikaw għall-operaturi tat-trasport bit-triq tal-passiġġieri, tal-Anness 2 għall-Ftehim li jikkonċerna l-istandards tekniċi li japplikaw għax-xarabankijiet u l-kowċijiet u r-rekwiżiti li jikkonċernaw id-dispożizzjonijiet soċjali msemmijin fl-Artikolu 8 tal-Ftehim
             (1)

         1.   Adattament tal-Anness 1 għall-Ftehim rigward il-kondizzjonijiet li japplikaw għall-operaturi tat-trasport bit-triq tal-passiġġieri
         L-att li ġej tal-Unjoni huwa miżjud mal-Anness 1 għall-Ftehim:

            “Ir-Regolament (KE) Nru 1071/2009 tal-Parlament Ewropew u tal-Kunsill tal-21 ta’ Ottubru 2009 li jistabbilixxi regoli komuni dwar il-kondizzjonijiet li għandhom jiġu rispettati għall-eżerċizzju tal-professjoni ta’ operatur tat-trasport bit-triq u li jħassar id-Direttiva tal-Kunsill 96/26/KE (ĠU L 300, 14.11.2009, p. 51)”.

         2.   Adattament tal-Anness 2 għall-Ftehim li jikkonċerna l-istandards tekniċi li japplikaw għax-xarabankijiet u l-kowċijiet

                     1.

                     Fl-Artikolu 1 tal-Anness 2 għall-Ftehim, il-punti (a), (b), (c) u (d) huma sostitwiti b’dan li ġej:

                                 “(a)

                                 Testijiet tal-kondizzjoni ta’ vetturi u tal-karrijiet tagħhom għat-triq:

                                             —

                                             Id-Direttiva 2009/40/KE tal-Parlament u tal-Kunsill tas-6 ta’ Mejju 2009 dwar testijiet tal-kondizzjoni ta’ vetturi u tal-karrijiet tagħhom għat-triq (Tfassil mill-ġdid) (ĠU L 141, 6.6.2009, p. 12);

                                             —

                                             Id-Direttiva 2000/30/KE tal-Parlament Ewropew u tal-Kunsill tas-6 ta’ Ġunju 2000 dwar l-ispezzjoni teknika fil-ġenb tat-triq biex jiġi stabbilit jekk il-vetturi kummerċjali li jiċċirkulaw fil-Komunità humiex tajba għat-triq (ĠU L 203, 10.8.2000, p. 1) kif emendata mid-Direttiva tal-Kummissjoni 2003/26/KE tat-3 ta’ April 2003 (ĠU L 90, 8.4.2003, p. 37);

                                 (b)

                                 Apparat li jillimita l-veloċità:

                                             —

                                             Id-Direttiva tal-Kunsill 92/6/KEE tal-10 ta’ Frar 1992 dwar l-istallazzjoni u l-użu ta’ apparat li jillimita l-veloċità għal ċerti kategoriji ta’ vetturi tal-mutur fil-Komunità (ĠU L 57, 2.3.1992, p. 27) kif emendata l-aħħar mid-Direttiva 2002/85/KE tal-Parlament Ewropew u tal-Kunsill tal-5 ta’ Novembru 2002 li temenda d-Direttiva tal-Kunsill 92/6/KEE dwar l-istallazzjoni u l-użu ta’ apparat li jillimita l-veloċità għal ċerti kategoriji ta’ vetturi tal-mutur fil-Komunità (ĠU L 327, 4.12.2002, p. 8);

                                 (ċ)

                                 Dimensjonijiet massimi u piżijiet massimi:

                                             —

                                             Id-Direttiva tal-Kunsill 96/53/KE tal-25 ta’ Lulju 1996 li tistabbilixxi għal ċerti vetturi tat-triq li jiċċirkolaw fi ħdan il-Komunità id-dimensjonijiet massimi awtorizzati fit-traffiku nazzjonali u internazzjonali u l-piżijiet massimi awtorizzati fit-traffiku internazzjonali (ĠU L 235, 17.9.1996, p. 59) kif emendata l-aħħar mid-Direttiva 2002/7/KE tal-Parlament Ewropew u tal-Kunsill tat-18 ta’ Frar 2002 li temenda d-Direttiva tal-Kunsill 96/53/KE li tipprovdi rigward ċerti vetturi tat-triq li jiċċirkolaw fil-Komunità d-dimensjonijiet massimi awtorizzati fit-traffiku nazzjonali u internazzjonali u l-piżijiet massimi awtorizzati fit-traffiku internazzjonali (ĠU L 67, 9.3.2002, p. 47);

                                             —

                                             Id-Direttiva 97/27/KE tal-Parlament Ewropew u tal-Kunsill tat-22 ta’ Lulju 1997 dwar il-masses u d-dimensjonijiet ta’ ċerti kategoriji ta’ vetturi bil-mutur u l-karrijiet tagħhom u li temenda d-Direttiva 70/156/KEE (ĠU L 233, 25.8.1997, p. 1) kif emendata mid-Direttiva tal-Kummissjoni 2003/19/KE tal-21 ta’ Marzu 2003 (ĠU L 79, 26.3.2003, p. 6);

                                 (d)

                                 Tagħmir ta’ reġistrazzjoni fit-trasport bit-triq:

                                             —

                                             Ir-Regolament tal-Kunsill (KEE) Nru 3821/85 tal-20 ta’ Diċembru 1985 dwar apparat ta’ reġistrazzjoni għat-trasport bit-triq (ĠU L 370, 31.12.1985, p. 8) kif emendat l-aħħar mir-Regolament tal-Kummissjoni (UE) Nru 1266/2009 tas-16 ta’ Diċembru 2009 li jadatta, għall-għaxar darba, ir-Regolament tal-Kunsill (KEE) Nru 3821/85 dwar apparat tar-reġistrazzjoni għat-trasport bit-triq għall-progress tekniku (ĠU L 339, 22.12.2009, p. 3) jew regoli ekwivalenti stabbiliti mill-Ftehim AETR inklużi l-Protokolli tiegħu.”

                     2.

                     L-Artikolu 2 tal-Anness 2 għall-Ftehim huwa emendat kif ġej:

                                 (a)

                                 it-test li ġej jiddaħħal wara l-ewwel paragrafu u qabel it-tabella:

                                             “Emissjonijiet tal-egżost:

                                                         —

                                                         Id-Direttiva tal-Kunsill 88/77/KEE tat-3 ta’ Diċembru 1987 dwar l-approssimazzjoni tal-liġijiet tal-Istati Membri li għandhom x’jaqsmu mal-miżuri li għandhom jittieħdu kontra l-emissjoni ta’ sustanzi li jniġġsu gassużi u ta’ partikolati minn magni b’compression ignition għall-użu f’vetturi, u l-emissjoni ta’ sustanzi li jniġġsu gassużi minn magni b’positive ignition li jaħdmu b’gass naturali jew gass likwidu tal-pitroljum għall-użu f’vetturi (ĠU L 36, 9.2.1988, p. 33) kif emendata l-aħħar mid-Direttiva tal-Kummissjoni 2001/27/KE tal-10 ta’ April 2001 li tadatta għall-progress tekniku d-Direttiva tal-Kunsill 88/77/KEE dwar l-approssimazzjoni tal-liġijiet tal-Istati Membri li għandhom x’jaqsmu mal-miżuri li għandhom jittieħdu kontra l-emissjoni ta’ sustanzi li li jniġġsu gassużi u ta’ partikolati minn magni b’ compression-ignition għall-użu f’vetturi, u l-emissjoni ta’ sustanzi gassużi li jniġġsu minn magni b’ positive-ignition li jaħdmu b’gass naturali jew gass likwidu tal-petroljum għall-użu f’vetturi (ĠU L 107, 18.4.2001, p. 10);

                                                         —

                                                         Id-Direttiva 2005/55/KE tal-Parlament Ewropew u tal-Kunsill tat-28 ta’ Settembru 2005 dwar l-approssimazzjoni tal-liġijiet tal-Istati Membri relatati mal-miżuri li għandhom jittieħdu kontra l-emissjoni ta’ inkwinanti gassużi u partikulati minn magni li jaħdmu b’compression ignition għall-użu f’vetturi, u l-emissjoni ta’ inkwinanti gassużi minn magni b’positive ignition li jaħdmu bil-gass naturali jew bil-gass likwidu tal-petroljum għall-użu f’vetturi (ĠU L 275, 20.10.2005, p. 1) kif emendata l-aħħar mid-Direttiva tal-Kummissjoni 2008/74/KE tat-18 ta’ Lulju 2008 (ĠU L 192, 19.7.2008, p. 51);

                                                         —

                                                         Ir-Regolament (KE) Nru 595/2009 tal-Parlament Ewropew u tal-Kunsill tat-18 ta’ Ġunju 2009 dwar l-approvazzjoni tat-tip ta’ vetturi bil-mutur u magni rigward l-emissjonijiet minn vetturi heavy-duty (EURO VI) u dwar l-aċċess għal informazzjoni dwar it-tiswija u l-manutenzjoni tal-vetturi u li jemenda r-Regolament (KE) Nru 715/2007 u d-Direttiva 2007/46/KE u li jħassar id-Direttivi 80/1269/KEE, 2005/55/KE u 2005/78/KE (ĠU L 188, 18.7.2009, p. 1);

                                             Duħħan:

                                                         —

                                                         Id-Direttiva tal-Kunsill 72/306/KEE tat-2 ta’ Awwissu 1972 dwar l-approssimazzjoni tal-liġijiet tal-Istati Membri li jirrigwardaw il-miżuri li għandhom jittieħdu kontra l-emissjoni ta’ sustanzi li jniġġsu minn magni bid-diesel għall-użu fil-vetturi (ĠU L 190, 20.8.1972, p. 1) kif emendata mid-Direttiva tal-Kummissjoni 2005/21/KE tas-7 ta’ Marzu 2005 (ĠU L 61, 8.3.2005, p. 25);

                                             Emissjonijiet ta’ ħsejjes:

                                                         —

                                                         Id-Direttiva tal-Kunsill 70/157/KEE tas-6 ta’ Frar 1970 dwar l-approssimazzjoni tal-liġijiet tal-Istati Membri li jirigwardaw il-livell permissibbli tal-ħoss u tas-sistema tal-egżost tal-vetturi bil-mutur (ĠU L 42, 23.2.1970, p. 16) kif emendata l-aħħar mid-Direttiva tal-Kummissjoni 2007/34/KE tal-14 ta’ Ġunju 2007 (ĠU L 155, 15.6.2007, p. 49);

                                             Apparat tal-ibbrejkjar:

                                                         —

                                                         Id-Direttiva tal-Kunsill 71/320/KEE tas-26 ta’ Lulju 1971 dwar l-approssimazzjoni tal-liġijiet tal-Istati Membri li għandhom x’jaqsmu mal-mezzi tal-ibbrejkjar ta’ ċerti kategoriji ta’ vetturi bil-mutur u l-karrijiet tagħhom (ĠU L 202, 6.9.1971, p. 37) kif emendata l-aħħar mid-Direttiva tal-KUmmissjoni 2002/78/KE tal-1 ta’ Ottubru 2002 li tadatta għall-progress tekniku d-Direttiva tal-Kunsill 71/320/KEE dwar l-approssimazzjoni tal-liġijiet tal-Istati Membri li għandhom x’jaqsmu mal-mezzi tal-ibbrejkjar ta’ ċerti kategoriji ta’ vetturi bil-mutur u l-karrijiet tagħhom (ĠU L 267, 4.10.2002, p. 23);

                                             Tajers:

                                                         —

                                                         Id-Direttiva tal-Kunsill 92/23/KEE tal-31 ta’ Marzu 1992 li tirrigwarda t-tajers ta’ vetturi bil-mutur u l-karrijiet tagħhom kif ukoll għat-twaħħil tagħhom (ĠU L 129, 14.5.1992, p. 95) kif emendata l-aħħar mid-Direttiva tal-Kummissjoni 2005/11/KE tas-16 ta’ Frar 2005 (ĠU L 46, 17.2.2005, p. 42);

                                             Apparat tad-dawl u tas-sinjali bid-dawl:

                                                         —

                                                         Id-Direttiva tal-Kunsill 76/756/KEE tas-27 ta’ Lulju 1976 dwar l-approssimazzjoni ta’ liġijiet tal-Istati Membri li għandhom x’jaqsmu mal-istallazzjoni ta’ mezzi ta’ dawl u ta’ sinjalazzjoni bid-dawl fuq vetturi bil-mutur u l-karrijiet tagħhom (ĠU L 262, 27.9.1976, p. 1) kif emendata l-aħħar mid-Direttiva tal-Kummissjoni 2008/89/KE tal-24 ta’ Settembru 2008 li temenda, għall-għanijiet tal-adattament tagħha għall-progress tekniku, id-Direttiva tal-Kunsill 76/756/KEE rigward l-istallazzjoni ta’ dawl u mezzi ta’ senjalazzjoni bid-dawl fuq vetturi bil-mutur u l-karrijiet tagħhom (ĠU L 257, 25.9.2008, p. 14);

                                             Tankijiet tal-karburant:

                                                         —

                                                         Id-Direttiva tal-Kunsill 70/221/KEE tal-20 ta’ Marzu 1970 dwar l-approssimazzjoni tal-liġijiet tal-Istati Membri li għandhom x’ jaqsmu mat-tankijiet ta’ karburant likwidu u mezzi ta’ protezzjoni tal-qiegħ fuq wara għal vetturi bil-mutur u l-karrijiet tagħhom (ĠU L 76, 6.4.1970, p. 23) kif emendata l-aħħar mid-Direttiva tal-Kummissjoni 2006/20/KE tas-17 ta’ Frar 2006 (ĠU L 48, 18.2.2006, p. 16);

                                             Mirja tal-veduta ta’ wara:

                                                         —

                                                         Id-Direttiva 2003/97/KE tal-Parlament Ewropew u tal-Kunsill tal-10 ta’ Novembru 2003 dwar it-tqarrib lejn xulxin tal-liġijiet tal-Istati Membri li għandhom x’jaqsmu mal-approvazzjoni skont it-tip tal-viżjoni indiretta u tal-vetturi mgħammra b’dawn il-mezzi, li temenda d-Direttiva 70/156/KEE u tħassar id-Direttiva 71/127/KEE (ĠU L 25, 29.1.2004, p. 1) kif emendata l-aħħar mid-Direttiva tal-Kummissjoni 2005/27/KE tad-29 ta’ Marzu 2005 (ĠU L 81, 30.3.2005, p. 44);

                                             Ċintorini tas-sigurtà - Installazzjoni:

                                                         —

                                                         Id-Direttiva tal-Kunsill 77/541/KEE tat-28 ta’ Ġunju 1977 dwar l-approssimazzjoni tal-liġijiet tal-Istati Membri dwar ċintorini tas-sigurtà u sistemi ta’ trażżin f’vetturi bil-mutur (ĠU L 220, 29.8.1977, p. 95) kif emendata l-aħħar mid-Direttiva 2005/40/KE tal-Parlament Ewropew u tal-Kunsill tas-7 ta’ Settembru 2005 (ĠU L 255, 30.9.2005, p. 146);

                                             Ċintorini tas-sigurtà - Ankoraġġi għaċ-ċintorini tas-sigurtà:

                                                         —

                                                         Id-Direttiva tal-Kunsill 76/115/KEE tat-18 ta’ Diċembru 1975 dwar l-approssimazzjoni tal-liġijiet tal-Istati Membri li għandhom x’jaqsmu mal- ankoraġġi għaċ-ċinturini tas-sigurtà ta’ vetturi bil-mutur (ĠU L 24, 30.1.1976, p. 6) kif emendata l-aħħar mid-Direttiva 2005/41/KE tal-Parlament Ewropew u tal-Kunsill tas-7 ta’ Settembru 2005 (ĠU L 255, 30.9.2005, p. 149);

                                             Sedili:

                                                         —

                                                         Id-Direttiva tal-Kunsill 74/408/KEE tat-22 ta’ Lulju 1974 dwar l-approssimazzjoni tal-liġijiet tal-Istati Membri li għandhom x’jaqsmu mal-muntaġġi nterni ta’ vetturi bil-mutur (saħħa tas-sedili u tal-ankoraġġi tagħhom) (ĠU L 221, 12.8.1974, p. 1) kif emendata l-aħħar mid-Direttiva 2005/39/KE tal-Parlament Ewropew u tal-Kunsill tas-7 ta’ Settembru 2005 (ĠU L 255, 30.9.2005, p. 143);

                                             Kostruzzjoni interna (prevenzjoni mir-riskju tat-tixrid tan-nar):

                                                         —

                                                         Id-Direttiva 95/28/KE tal-Parlament Ewropew u tal-Kunsill tal-24 ta’ Ottubru 1995 dwar il-mod kif iġibu ruħhom fi ħruq ċerti materjali użati fil-kostruzzjoni minn ġewwa ta’ ċerti kategoriji ta’ vetturi bil-mutur (ĠU L 281, 23.11.1995, p. 1);

                                             Arranġament intern (Ħruġ ta’ emerġenza, aċċessibbiltà, dimensjoni tas-sedili, reżistenza tas-sovrastruttura, eċċ.):

                                                         —

                                                         Id-Direttiva 2001/85/KE tal-Parlament Ewropew u tal-Kunsill tal-20 ta’ Novembru 2001 li tirrigwarda d-dispożizzjonijiet speċjali għal vetturi użati għat-trasport ta’ passiġġieri li jkollhom aktar minn tmien sedili b’żieda mas-sedil tas-sewwieq, u li temenda d-Direttivi 70/156/KEE u 97/27/KE (ĠU L 42, 13.2.2002, p. 1).”

                                 (b)

                                 it-tabella hija sostitwita bit-tabella li ġejja:

                                             “Intestatura

                                             Regolament NU-KEE/l-aħħar serje ta’ emendi

                                             Att tal-Unjoni (oriġinali - l-aktar reċenti)

                                             Emissjonijiet tal-egżost

                                             49/01
                                             49/02, approvazzjoni tat-tip A
                                             49/02, approvazzjoni tat-tip B

                                             Direttiva 88/77/KEE
                                             Direttiva 2001/27/KE
                                             Direttiva 2005/55/KE
                                             Direttiva 2008/74/KE
                                             Regolament (KE) Nru 595/2009

                                             Duħħan

                                             24/03

                                             Direttiva 72/306/KEE
                                             Direttiva 2005/21/KE

                                             Emissjonijiet ta’ ħsejjes

                                             51/02

                                             Direttiva 70/157/KEE
                                             Direttiva 2007/34/KE

                                             Apparat tal-ibbrejkjar

                                             13/11

                                             Direttiva 71/320/KEE
                                             Direttiva 2002/78/KE

                                             Tajers

                                             54

                                             Direttiva 92/23/KEE
                                             Direttiva 2005/11/KE

                                             Apparat tad-dawl u tas-sinjali bid-dawl

                                             48/01

                                             Direttiva 76/756/KEE
                                             Direttiva 2008/89/KE

                                             Tank tal-karburant

                                             34/02
                                             67/01
                                             110

                                             Direttiva 70/221/KEE
                                             Direttiva 2006/20/KE

                                             Mirja tal-veduta ta’ wara

                                             46/01

                                             Direttiva 2003/97/KE
                                             Direttiva 2005/27/KE

                                             Ċintorini tas-sigurtà - Installazzjoni

                                             16/06

                                             Direttiva 77/541/KEE
                                             Direttiva 2005/40/KE

                                             Ċintorini tas-sigurtà - Ankoraġġi

                                             14/07

                                             Direttiva 76/115/KEE
                                             Direttiva 2005/41/KE

                                             Sedili

                                             17/08
                                             80/01

                                             Direttiva 74/408/KEE
                                             Direttiva 2005/39/KE

                                             Kostruzzjoni interna (prevenzjoni mir-riskju tat-tixrid tan-nar)

                                             118

                                             Direttiva 95/28/KE

                                             Arranġament intern (ħruġ ta’ emerġenza, aċċessibbiltà, dimensjoni tas-sedili)

                                             107.02

                                             Direttiva 2001/85/KE

                                             Protezzjoni fil-każ ta’ qlib

                                             66.01

                                             Direttiva 2001/85/KE”

               3.   Adattament tar-rekwiżiti li jikkonċernaw id-dispożizzjonijiet soċjali msemmijin fl-Artikolu 8 tal-Ftehim

                     1.

                     Wara l-inklużjoni tad-Direttiva 2000/30/KE tal-Parlament Ewropew u tal-Kunsill tas-6 ta’ Ġunju 2000 dwar l-ispezzjoni teknika fil-ġenb tat-triq biex jiġi stabbilit jekk il-vetturi kummerċjali li jiċċirkulaw fil-Komunità humiex tajbin għat-triq (ĠU L 203, 10.8.2000, p. 1), l-Artikolu 8 tal-Anness 2 għall-Ftehim, l-Anness IIa għall-Ftehim u l-Anness IIb għall-Ftehim huma mħassrin.

                     2.

                     L-atti tal-Unjoni elenkati fl-Artikolu 8 tal-Ftehim huma sostitwiti bl-atti tal-Unjoni li ġejjin: (2)

                                 “—

                                 Ir-Regolament (KE) Nru 561/2006 tal-Parlament Ewropew u tal-Kunsill tal-15 ta’ Marzu 2006 dwar l-armonizzazzjoni ta’ ċerta leġislazzjoni soċjali li għandha x’taqsam mat-trasport bit-triq u li jemenda r-Regolamenti tal-Kunsill (KEE) Nru 3821/85 u (KE) Nru 2135/98 u li jħassar ir-Regolament tal-Kunsill (KEE) Nru 3820/85 (ĠU L 102, 11.4.2006, p. 1) kif emendat l-aħħar mir-Regolament (KE) Nru 1073/2009 tal-Parlament Ewropew u tal-Kunsill tal-21 ta’ Ottubru 2009 dwar regoli komuni għall-aċċess għas-suq internazzjonali tas-servizzi tal-kowċ u x-xarabank, u li jemenda r-Regolament (KE) Nru 561/2006 (ĠU L 300, 14.11.2009, p. 88);

                                 —

                                 Ir-Regolament tal-Kunsill (KEE) Nru 3821/85 tal-20 ta’ Diċembru 1985 dwar apparat ta’ reġistrazzjoni għat-trasport bit-triq (ĠU L 370, 31.12.1985, p. 8) kif emendat l-aħħar mir-Regolament tal-Kummissjoni (UE) Nru 1266/2009 tas-16 ta’ Diċembru 2009 li jadatta, għall-għaxar darba, ir-Regolament tal-Kunsill (KEE) Nru 3821/85 dwar apparat tar-reġistrazzjoni għat-trasport bit-triq għall-progress tekniku (ĠU L 339, 22.12.2009, p. 3);

                                 —

                                 Id-Direttiva 2006/22/KE tal-Parlament Ewropew u tal-Kunsill tal-15 ta Marzu 2006 dwar il-kondizzjonijiet minimi għall-implimentazzjoni tar-Regolamenti tal-Kunsill (KEE) Nru 3820/85 u (KEE) Nru 3821/85 dwar il-leġiżlazzjoni soċjali li għandha x’taqsam ma’ attivitajiet tat-trasport bit-triq u li tħassar id-Direttiva tal-Kunsill 88/599/KEE (ĠU L 102, 11.4.2006, p. 35) kif emendata l-aħħar mid-Direttiva tal-Kummissjoni 2009/5/KE tat-30 ta’ Jannar 2009 li temenda l-Anness III għad-Direttiva 2006/22/KE tal-Parlament Ewropew u tal-Kunsill dwar il-kondizzjonijiet minimi għall-implimentazzjoni tar-Regolamenti tal-Kunsill (KEE) Nru 3820/85 u 3821/85 dwar il-leġiżlazzjoni soċjali li għandha x’taqsam ma’ attivitajiet tat-trasport bit-triq (ĠU L 29, 31.1.2009, p. 45);

                                 —

                                 Id-Direttiva 2003/88/KE tal-tal-Parlament Ewropew u tal-Kunsill tal-4 ta’ Novembru 2003 li tikkonċerna ċerti aspetti tal-organizzazzjoni tal-ħin tax-xogħol (ĠU L 299, 18.11.2003, p. 9);

                                 —

                                 Id-Direttiva 2002/15/KE tal-Parlament Ewropew u tal-Kunsill tal-11 ta’ Marzu 2002 dwar l-organizzazzjoni tal-ħin tax-xogħol ta’ ħaddiema li jwettqu attivitajiet mobbli tat-trasport fit-toroq (ĠU L 80, 23.3.2002, p. 35);

                                 —

                                 Id-Direttiva 2003/59/KE tal-Parlament Ewropew u tal-Kunsill tal-15 ta’ Lulju 2003 dwar il-kwalifika inizjali u taħriġ perjodiku ta’ sewwieqa ta’ ċerti vetturi tat-triq għat-trasport ta’ prodotti jew passiggieri, li temenda r-Regolament tal-Kunsill (KEE) Nru 3820/85 u d-Direttiva tal-Kunsill 91/439/KEE u li tħassar id-Direttiva tal-Kunsill 76/914/KEE (ĠU L 226, 10.9.2003, p. 4).”

            (1)  L-aġġornament tal-atti jieħu kont tal-miżuri l-ġodda adottati mill-Unjoni Ewropea sal-31 ta’ Diċembru 2009.

            (2)  L-aġġornament tal-atti jieħu kont tal-miżuri l-ġodda adottati mill-Unjoni Ewropea sal-31 ta’ Diċembru 2009.

      Abbozz ta’ Rakkomandazzjoni 1/2003 tal-Kumitat Konġunt stabbilit taħt il-Ftehim Interbus dwar it-trasport internazzjonali okkażjonali tal-passiġġieri bil-kowċ u bix-xarabank
      ta’…
      li tikkonċerna l-użu ta’ rapport tekniku għall-kowċijiet u x-xarabankijiet bil-ħsieb li jiġi ffaċilitat il-monitoraġġ tad-dispożizzjonijiet tal-Artikoli 1 u 2 tal-Anness 2 għall-Ftehim
      IL-KUMITAT KONĠUNT,
      Wara li kkunisdra l-Ftehim Interbus dwar it-trasport internazzjonali okkażjonali tal-passiġġieri bil-kowċ u bix-xarabank, u b’mod partikolari l-Artikoli 23 u 24 tiegħu,
      Billi:

                  (1)

                  Il-Ftehim Interbus dwar it-trasport okkażjonali internazjonali tal-passiġġieri bil-kowċ u bix-xarabank (minn hawn ’il quddiem imsejjaħ “il-Ftehim”) daħal fis-seħħ fl-1 ta’ Jannar 2003.

                  (2)

                  Skont l-Artikolu 24(1) tal-Ftehim, il-Kumitat Konġunt għandu jiżgura l-implimentazzjoni xierqa tal-Ftehim. Għal dan il-għan, għandha ssir rakkomandazzjoni li tkun favur l-użu ta’ rapport tekniku għall-kowċijiet u x-xarabankijiet bil-ħsieb li jiġi ffaċilitat il-monitoraġġ tad-dispożizzjonijiet tal-Artikoli 1 u 2 tal-Anness 2 għall-Ftehim.

            JIRRAKKOMANDA LI:
      il-Partijiet Kontraenti għall-Ftehim ħlief l-Unjoni għandhom jużaw rapport tekniku għall-kowċijiet u għax-xarabankijiet fil-forma stabbilita fl-Anness għal dan ir-Regolament, soġġett għar-rekwiżiti previsti fl-Artikoli 1 u 2 tal-Anness għall-Ftehim.

         Magħmul fi Brussell,

               Il-President

               Is-Segretarju

         ANNESS

                     Rapport tekniku għall-kowċijiet u x-xarabankijiet

                     Marka u tip tal-vettura

                     Numru ta’ reġistrazzjoni u kodiċi tal-pajjiż

                     Data tal-ewwel reġistrazzjoni

                     Numru tax-chassis

                     Leġislazzjoni tal-Unjoni

                     Regolament NU-KEE

                     Numru tal-approvazzjoni

                     Marka/indikazzjoni fuq il-vettura

                     Apparat li jillimita l-veloċità

                     Direttiva 92/6/KEE kif emendata l-aħħar mid-Direttiva 2002/85/KE

                     —

                     Dimensjonijiet massimi

                     Direttiva 96/53/KE kif emendata l-aħħar mid-Direttiva 2002/7/KE Direttiva 97/27/KE kif emendata l-aħħar mid-Direttiva 2003/19/KE

                     —

                     Takografu

                     Regolament (KEE) Nru 3821/85 kif emendat l-aħħar mir- Regolament (UE) Nru 1266/2009

                     —

                     Emissjonijiet tal-egżost

                     Direttiva 88/77/KEE kif emendata l-aħħar mid- Direttiva 2001/27/KE
                     Direttiva 2005/55/KE kif emendata l-aħħar mid-Direttiva 2008/74/KE
                     Regolament (KE) Nru 595/2009

                     49/01
                     49/02, approvazzjoni tat-tip A
                     49/02, approvazzjoni tat-tip B

                     Duħħan

                     Direttiva 72/306/KEE kif emendata l-aħħar mid- Direttiva 2005/21/KE

                     24/03

                     Emissjonijiet ta’ ħsejjes

                     Direttiva 70/157/KEE kif emendata l-aħħar mid- Direttiva 2007/34/KE

                     51/02

                     Apparat tal-ibbrejkjar

                     Direttiva 71/320/KEE kif emendata l-aħħar mid- Direttiva 2002/78/KE

                     13/11

                     Tajers

                     Direttiva 92/23/KEE kif emendata l-aħħar mid- Direttiva 2005/11/KE

                     54

                     Apparat tad-dawl u tas-sinjali bid-dawl

                     Direttiva 76/756/KEE kif emendata l-aħħar mid- Direttiva 2008/89/KE

                     48/01

                     Tank tal-karburant

                     Direttiva 70/221/KEE kif emendata l-aħħar mid- Direttiva 2006/20/KE

                     34/02
                     67/01
                     110

                     Mirja tal-veduta ta’ wara

                     Direttiva 2003/97/KE kif emendata l-aħħar mid-Direttiva 2005/27/KE

                     46/01

                     Ċintorini tas-sigurtà – Installazzjoni

                     Direttiva 77/541/KEE kif emendata l-aħħar mid- Direttiva 2005/40/KE

                     16/06

                     Ċinturin tas-sigurtà – Ankoraġġi

                     Direttiva 76/115/KEE kif emendata l-aħħar mid-Direttiva 2005/41/KE

                     14/07

                     Sedili

                     Direttiva 74/408/KEE kif emendata l-aħħar mid-Direttiva 2005/39/KE

                     17/08
                     80/01

                     Kostruzzjoni interna (prevenzjoni mir-riskju tat-tixrid tan-nar)

                     Direttiva 95/28/KE

                     118

                     Arranġament intern (ħruġ ta’ emerġenza, aċċessibbiltà, dimensjoni tas-sedili)

                     Direttiva 2001/85/KE

                     107.02

                     Protezzjoni fil-każ ta’ qlib

                     Direttiva 2001/85/KE

                     66.01


title: 2008/634/KE: Deċiżjoni meħuda bi qbil komuni bejn ir-Rappreżentanti tal-Gvernijiet ta’ l-Istati Membri tat- 18 ta’ Ġunju 2008 dwar il-post tas-sede ta’ l-Istitut Ewropew għall-Innovazzjoni u t-Teknoloġija (EIT)

text:
               2.8.2008

               MT

               Il-Ġurnal Uffiċjali ta’ l-Unjoni Ewropea

               L 206/16

         DEĊIŻJONI MEĦUDA BI QBIL KOMUNI BEJN IR-RAPPREŻENTANTI TAL-GVERNIJIET TA’ L-ISTATI MEMBRI
   tat-18 ta’ Ġunju 2008
   dwar il-post tas-sede ta’ l-Istitut Ewropew għall-Innovazzjoni u t-Teknoloġija (EIT)
   (2008/634/KE)
   IR-RAPPREŻENTANTI TAL-GVERNIJIET TA’ L-ISTATI MEMBRI,
   Wara li kkunsidraw l-Artikolu 289 tat-Trattat li jistabbilixxi l-Komunità Ewropea,
   Billi:

               (1)

               L-istabbiliment ta’ Isititut Ewropew għall-Innovazzjoni u t-Teknoloġija ġie deċiż bir-Regolament (KE) Nru 294/2008 tal-Parlament Ewropew u tal-Kunsill tal-11 ta’ Marzu 2008 li jistabbilixxi l-Istitut Ewropew għall-Innovazzjoni u t-Teknoloġija (1);

               (2)

               Il-post tas-sede ta’ dan l-Istitut għandu jiġi ddeterminat,

         IDDEĊIDEW KIF ĠEJ:
   Artikolu 1
   L-Istitut Ewropew għall-Innovazzjoni u t-Teknoloġija (EIT) għandu jkollu s-sede tiegħu f’Budapest.
   Artikolu 2
   Din id-Deċiżjoni, li ser tiġi ppubblikata fil-Ġurnal Uffiċjali ta’ l-Unjoni Ewropea, għandu jkollha effett fid-data tal-pubblikazzjoni tagħha.

      Magħmula fi Brussell, 18 ta’ Ġunju 2008.

            Il-President

         M. KUCLER DOLINAR

      (1)  ĠU L 97, 9.4.2008, p. 1.


title: Deċiżjoni tal-Kunsill 2010/53/PESK tat- 30 ta’ Novembru 2009 dwar il-konklużjoni tal-Ftehim bejn l-Awstralja u l-Unjoni Ewropea dwar is-sigurtà ta’ informazzjoni klassifikata

text:
               30.1.2010

               MT

               Il-Ġurnal Uffiċjali tal-Unjoni Ewropea

               L 26/30

         DEĊIŻJONI TAL-KUNSILL 2010/53/PESK
   tat-30 ta’ Novembru 2009
   dwar il-konklużjoni tal-Ftehim bejn l-Awstralja u l-Unjoni Ewropea dwar is-sigurtà ta’ informazzjoni klassifikata
   IL-KUNSILL TAL-UNJONI EWROPEA,
   Wara li kkunsidra t-Trattat dwar l-Unjoni Ewropea, u b’mod partikolari l-Artikolu 24 tiegħu,
   Wara li kkunsidra r-rakkomandazzjoni mill-Presidenza,
   Billi:

               (1)

               Fil-laqgħa tiegħu fid-9 ta’ Marzu 2009, il-Kunsill iddeċieda li jawtorizza lill-Presidenza, assistita mis-Segretarju Ġenerali/Rappreżentant Għoli (is-SĠ/RGħ) u bl-assoċjazzjoni sħiħa tal-Kummissjoni, biex tiftaħ negozjati skont l-Artikolu 24 tat-TUE mal-Awstralja sabiex tikkonkludi Ftehim dwar is-sigurtà tal-informazzjoni.

               (2)

               Wara dik l-awtorizzazzjoni biex jinfetħu n-negozjati, il-Presidenza, assistita mis-SĠ/RGħ, innegozjat Ftehim mal-Awstralja dwar is-sigurtà ta’ informazzjoni klassifikata.

               (3)

               Il-Ftehim għandu jiġi approvat,

         IDDEĊIEDA KIF ĠEJ:
   Artikolu 1
   Il-Ftehim bejn l-Awstralja u l-Unjoni Ewropea dwar is-sigurtà ta’ informazzjoni klassifikata hu b’dan approvat f’isem l-Unjoni Ewropea.
   It-test tal-Ftehim huwa mehmuż ma’ din id-Deċiżjoni.
   Artikolu 2
   Il-President tal-Kunsill huwa b’dan awtorizzat li jinnomina il-persuna/i bil-poter li tiffirma l-Ftehim sabiex jorbot lill-Unjoni Ewropea.
   Artikolu 3
   Din id-Deċiżjoni għandu jkollha effett fid-data tal-adozzjoni tagħha.
   Artikolu 4
   Din id-Deċiżjoni għandha tiġi ppubblikata f’Il-Ġurnal Uffiċjali tal-Unjoni Ewropea.

      Magħmul fi Brussell, it-30 ta’ Novembru 2009.

            Għall-Kunsill

            Il-President

         B. ASK

    ---documentbreak---

               30.1.2010

               MT

               Il-Ġurnal Uffiċjali tal-Unjoni Ewropea

               L 26/31

         TRADUZZJONI
   FTEHIM
   bejn l-Awstralja u l-Unjoni Ewropea dwar is-sigurtà ta’ informazzjoni klassifikata
   L-AWSTRALJA,
   u
   L-UNJONI EWROPEA, minn hawn ‘il quddiem imsejħa “l-UE”,
   (minn hawn ‘il quddiem imsejħin “il-Partijiet”),
   WAQT LI JQISU LI l-Partijiet jikkondividu l-objettiv tat-tisħiħ tas-sigurtà tagħhom stess bil-modi kollha u li jipprovdu liċ-ċittadini tagħhom livell għoli ta’ sigurtà f’żona ta’ sigurtà;
   WAQT LI JQISU LI l-Partijiet jaqblu li għandhom jiġu żviluppati konsultazzjonijiet u kooperazzjoni bejniethom dwar kwistjonijiet ta’ interess komuni relatati mas-sigurtà;
   WAQT LI JQISU LI, f’dan il-kuntest, teżisti għalhekk ħtieġa permanenti għal skambju ta’ Informazzjoni Klassifikata bejn il-Partijiet;
   WAQT li JIRRIKONOXXU LI konsultazzjoni u kooperazzjoni sħaħ u effettivi jistgħu jeħtieġu aċċess għal Informazzjoni Klassifikata tal-Awstralja u tal-UE, kif ukoll l-iskambju ta’ Informazzjoni Klassifikata bejn il-Partijiet;
   KONXJI LI tali aċċess għal u skambju ta’ Informazzjoni Klassifikata jeħtieġu miżuri adegwati ta’ sigurtà;
   BILLI l-Awstralja u l-UE nehdew Qafas ta’ Sħubija fid-29 ta’ Ottubru 2008 f’appoġġ għal numru ta’ objettivi komuni;
   BILLI l-Objettiv 1 ta’ dak il-Qafas ta’ Sħubija jipprevedi speċifikament il-ftuħ ta’ negozjati għal ftehim dwar is-sigurtà ta’ informazzjoni klassifikata,
   FTIEHMU KIF ĠEJ;
   artikolu 1
   Kamp ta’ Applikazzjoni
   1.   Sabiex jintlaħaq l-objettiv tat-tisħiħ ta’ djalogu bilaterali u multilaterali u kooperazzjoni f’appoġġ għall-politika tas-sigurtà barranija u l-interessi tas-sigurtà, dan il-Ftehim japplika għal Informazzjoni Klassifikata, kif iddefinita fl-Artikolu 2(a), pprovduta jew skambjata bejn il-Partijiet.
   2.   Kull Parti għandha tipproteġi l-Informazzjoni Klassifikata li tirċievi mill-Parti l-oħra, b’mod partikolari kontra żvelar mhux awtorizzat.
   3.   Kull Parti għandha timplimenta l-obbligi tagħha taħt dan il-Ftehim skont il-liġijiet, ir-regoli u r-regolamenti tagħha.
   artikolu 2
   Definizzjonijiet
   Għall-finijiet ta’ dan il-Ftehim:

               (a)

               “Informazzjoni Klassifikata” tfisser l-informazzjoni kollha li hija soġġetta għal Klassifikazzjoni ta’ Sigurtà (kif previst fl-Artikolu 4) assenjata minn kwalunkwe Parti, u li l-iżvelar mhux awtorizzat tagħha jista’ joħloq diversi livelli ta’ ħsara jew dannu għall-interessi ta’ kwalunkwe Parti. L-informazzjoni tista’ tkun f’forma verbali, viżwali, elettronika, manjetika jew dokumentarja, jew fil-forma ta’ materjal, inkluż tagħmir jew teknoloġija u tinkludi riproduzzjonijiet u traduzzjonijiet;

               (b)

               “L-UE” għandha tfisser il-Kunsill tal-Unjoni Ewropea (minn hawn ‘il quddiem imsejjaħ “il-Kunsill”), is-Segretarju-Ġenerali/Rappreżentant Għoli u s-Segretarjat Ġenerali tal-Kunsill u l-Kummissjoni tal-Komunitajiet Ewropej (minn hawn ‘il quddiem imsejħa “il-Kummissjoni Ewropea”);

               (c)

               “Parti Provvidenti” tfisser il-Parti li tipprovdi Informazzjoni Klassifikata lill-Parti l-oħra;

               (d)

               “Parti Riċeventi” tfisser il-Parti li tirċievi Informazzjoni Klassifikata mill-Parti Provvidenti;

               (e)

               “Klassifikazzjoni ta’ Sigurtà” hija d-denominazzjoni assenjata lill-informazzjoni mill-Parti Provvidenti biex tindika l-livell minimu ta’ protezzjoni li għandu jiġi mogħti lill-informazzjoni biex din tkun salvagwardjata minn żvelar li jkun jista’ jkollu konsegwenzi avversi għall-Parti Provvidenti. Il-Klassifikazzjonijiet ta’ Sigurtà ta’ kull Parti huma kif qegħdin speċifikati fl-Artikolu 4;

               (f)

               “Ħtieġa-ta’-tagħrif” tfisser il-prinċipju li l-aċċess għal Informazzjoni Klassifikata għandu jkun limitat għal dawk li jeħtieġu jużaw informazzjoni bħal din sabiex iwettqu l-kompiti uffiċjali tagħhom;

               (g)

               “Parti Terza” tfisser kwalunkwe persuna jew entità oħra minbarra l-Partijiet;

               (h)

               “Kuntrattur” tfisser individwu (minbarra dawk imqabbda mill-Awstralja jew l-UE b’kuntratt ta’ impjieg) jew entità legali li għandha l-kapaċità legali li tidħol f’kuntratti għall-provvista ta’ oġġetti jew servizzi; dan it-terminu jirreferi wkoll għal subkuntrattur.

         artikolu 3
   Livell ta’ protezzjoni
   Kull waħda mill-Partijiet, u l-entitajiet tagħhom kif definiti fl-Artikolu 2(b), għandha tiżgura li għandha stabbiliti sistema ta’ sigurtà u miżuri ta’ sigurtà, ibbażati fuq il-prinċipji bażiċi u l-istandards minimi ta’ sigurtà stabbiliti fil-liġijiet, ir-regoli u r-regolamenti rispettivi tagħhom, u riflessi fl-arranġamenti ta’ sigurtà li għandhom jiġu stabbiliti skont l-Artikolu 12, sabiex ikun żgurat li jiġi applikat livell ekwivalenti ta’ protezzjoni għal Informazzjoni Klassifikata skambjata taħt dan il-Ftehim.
   artikolu 4
   Klassifikazzjonijiet ta’ Sigurtà
   1.   L-Informazzjoni Klassifikata għandha tkun immarkata bil-Klassifikazzjonijiet ta’ Sigurtà li ġejjin:

               (a)

               Għall-Awstralja, l-Informazzjoni Klassifikata għandha tkun immarkata TOP SECRET, SECRET jew HIGHLY PROTECTED, CONFIDENTIAL jew PROTECTED, RESTRICTED jew X-IN-CONFIDENCE.

               (b)

               Għall-UE, l-Informazzjoni Klassifikata għandha tkun immarkata TRES SECRET UE/EU TOP SECRET, SECRET UE, CONFIDENTIEL UE jew RESTREINT UE.

         2.   Il-Klassifikazzjonijiet ta’ Sigurtà korrispondenti huma:

               Għall-Unjoni Ewropea

               Għall-Awstralja

               TRES SECRET UE/EU TOP SECRET

               TOP SECRET

               SECRET UE

               SECRET jew HIGHLY PROTECTED

               CONFIDENTIEL UE

               CONFIDENTIAL jew PROTECTED

               RESTREINT UE

               RESTRICTED jew X-IN-CONFIDENCE

         3.   Qabel ma tipprovdi Informazzjoni Klassifikata, il-Parti Provvidenti għandha tassenja Klassifikazzjoni ta’ Sigurtà lill-Informazzjoni Klassifikata u tittimbra, timmarka jew tiddenomina l-Informazzjoni Klassifikata bl-isem tal-Parti Provvidenti.
   4.   Il-Parti Provvidenti tista’, b’żieda ma’ dan, timmarka tali Informazzjoni Klassifikata biex tispeċifika kwalunkwe limitazzjoni fl-użu, l-iżvelar, ir-rilaxx u l-aċċess tagħha mill-Parti Riċeventi. Il-Parti Riċeventi għandha tkun konformi ma’ kwalunkwe limitazzjoni bħal din.
   artikolu 5
   Protezzjoni ta’ Informazzjoni Klassifikata
   Kull Parti għandha:

               (a)

               tiżgura s-sigurtà tal-faċilitajiet fejn tinżamm l-Informazzjoni Klassifikata rilaxxata lilha mill-Parti l-oħra, u tiżgura li għal kull tali faċilità jittieħdu l-miżuri kollha meħtieġa għall-kontroll, il-protezzjoni u s-salvagwardja tal-Informazzjoni Klassifikata pprovduta mill-Parti l-oħra taħt dan il-Ftehim;

               (b)

               tiżgura li l-Informazzjoni Klassifikata skambjata taħt dan il-Ftehim iżżomm il-marka tal-Klassifikazzjoni ta’ Sigurtà mogħtija lilha mill-Parti Provvidenti u ma tbaxxix il-livell tal-klassifikazzjoni tagħha jew tiddeklassifikaha mingħajr kunsens bil-miktub minn qabel tal-Parti Provvidenti;

               (c)

               tagħti lill-Informazzjoni Klassifikata li tirċievi mill-Parti Provvidenti livell ta’ protezzjoni mill-inqas ekwivalenti għal dak li jingħata lill-Informazzjoni Klassifikata tagħha stess ta’ Klassifikazzjoni ta’ Sigurtà korrespondenti kif speċifikat fl-Artikolu 4(2);

               (d)

               ma tużax Informazzjoni Klassifikata bħal din għal finijiet oħrajn minbarra dawk stabbiliti mill-Parti Provvidenti jew dawk li għalihom l-Informazzjoni Klassifikata tiġi pprovduta;

               (e)

               ma tiżvelax tali Informazzjoni Klassifikata lil ebda parti terza, jew lil xi istituzzjoni jew xi entità tal-UE mhux imsemmija fl-Artikolu 2(b), mingħajr il-kunsens bil-miktub minn qabel tal-Parti Provvidenti;

               (f)

               ma tippermettix aċċess għal tali Informazzjoni Klassifikata lil individwi dment li ma jkollhomx Ħtieġa-ta’-tagħrif sabiex iwettqu l-kompiti uffiċjali tagħhom u, fejn meħtieġ, ikunu ngħataw l-approvazzjoni adatta ta’ sigurtà sal-livell meħtieġ għal aċċess għal Informazzjoni Klassifikata bħal din;

               (g)

               tiżgura li l-individwi kollha li jkollhom aċċess għal tali Informazzjoni Klassifikata jiġu informati bir-responsabbiltajiet tagħhom sabiex jipproteġu l-informazzjoni skont il-liġijiet, ir-regoli u r-regolamenti interni ta’ dik il-Parti; u

               (h)

               tiżgura li d-drittijiet tal-oriġinatur tal-Informazzjoni Klassifikata skambjata taħt dan il-Ftehim, kif ukoll id-drittijiet ta’ proprjetà intellettwali bħal privattivi, drittijiet tal-awtur jew sigrieti kummerċjali, huma protetti b’mod adegwat.

         artikolu 6
   Rilaxx ta’ Informazzjoni Klassifikata
   1.   L-Informazzjoni Klassifikata tista’ tiġi żvelata jew rilaxxata, skont il-prinċipju tal-kontroll tal-oriġinatur, mill-Parti Provvidenti lill-Parti Riċeventi.
   2.   Fl-implimentazzjoni tal-paragrafu 1, ma għandu jkun possibbli l-ebda rilaxx ġeneriku dment li ma jkunux ġew miftiehma proċeduri bejn il-Partijiet, skont l-Artikolu 12, dwar ċerti kategoriji ta’ Informazzjoni Klassifikata, rilevanti għar-rekwiżiti operattivi tagħhom.
   artikolu 7
   Approvazzjonijiet ta’ Sigurtà
   1.   L-aċċess għal Informazzjoni Klassifikata għandu jkun limitat għal individwi fl-Awstralja u fl-UE li:

               (a)

               jeħtieġu aċċess, fuq il-bażi ta’ Ħtieġa-ta’-tagħrif, għall-Informazzjoni Klassifikata għat-twettiq tal-kompiti uffiċjali tagħhom; u

               (b)

               f’każ li jkunu jeħtieġu aċċess għal informazzjoni klassifikata CONFIDENTIAL, PROTECTED, CONFIDENTIEL UE, jew ‘il fuq minnhom, ikunu ngħataw approvazzjoni ta’ sigurtà tal-persunal fil-livell rilevanti jew ikunu ġew debitament awtorizzati b’xi mod ieħor minħabba l-funzjonijiet tagħhom, skont il-liġijiet, ir-regoli u r-regolamenti rilevanti.

         2.   Id-determinazzjoni minn Parti li tagħti approvazzjoni ta’ sigurtà tal-persunal lil individwu għandha tkun konsistenti mal-interessi ta’ sigurtà ta’ dik il-Parti u għandha tkun ibbażata fuq l-informazzjoni disponibbli kollha filwaqt li jiġi indikat jekk l-individwu jkunx ta’ lealtà, integrità, onestà u affidabbiltà indiskutibbli.
   3.   L-approvazzjonijiet ta’ sigurtà tal-persunal ta’ kull Parti għandhom ikunu bbażati fuq investigazzjoni adegwata mwettqa f’dettall suffiċjenti biex tingħata assigurazzjoni li l-kriterji msemmijin fil-paragrafu 2 ikunu ntlaħqu fir-rispett ta’ kwalunkwe individwu li għandu jingħata aċċess għal Informazzjoni Klassifikata.
   artikolu 8
   Proċeduri u Żjarat ta’ Sigurtà
   1.   Il-Partijiet għandhom jipprovdu assistenza reċiproka fir-rigward tas-sigurtà ta’ Informazzjoni Klassifikata skambjata taħt dan il-Ftehim.
   2.   Perjodikament għandhom jitwettqu konsultazzjonijiet ta’ sigurtà u żjarat ta’ valutazzjoni reċiproċi mill-awtoritajiet ta’ sigurtà responsabbli msemmija fl-Artikolu 12 biex tiġi vvalutata l-effettività tal-miżuri meħudin taħt dan il-Ftehim u l-arranġamenti ta’ sigurtà li għandhom jiġu stabbiliti skont l-Artikolu 12 għall-protezzjoni tal-Informazzjoni Klassifikata skambjata bejn il-Partijiet.
   3.   Fuq talba, kull Parti għandha tipprovdi lill-Parti l-oħra informazzjoni dwar l-istandards, il-proċeduri u l-prattiki ta’ sigurtà tagħha għall-protezzjoni u d-distruzzjoni ta’ Informazzjoni Klassifikata. Kull Parti għandha tinforma lill-Parti l-oħra bil-miktub dwar kwalunkwe tibdil fl-istandards, il-proċeduri u l-prattiki ta’ sigurtà tagħha li jaffetwaw il-mod li bih l-Informazzjoni Klassifikata tiġi protetta u distrutta.
   artikolu 9
   Rilaxx ta’ Informazzjoni Klassifikata lill-Kuntratturi
   Informazzjoni Klassifikata rċevuta mill-Parti Riċeventi tista’ tiġi pprovduta biss lil Kuntrattur jew Kuntrattur prospettiv bil-kunsens bil-miktub minn qabel tal-Parti Provvidenti. Qabel l-iżvelar jew ir-rilaxx lil Kuntrattur jew Kuntrattur prospettiv ta’ kwalunkwe Informazzjoni Klassifikata bħal din, il-Parti Riċeventi għandha tiżgura li:

               (a)

               tali Kuntratturi jew Kuntratturi prospettivi, u l-persunal tagħhom li jkun jeħtieġ aċċess għal Informazzjoni Klassifikata, ikollhom approvazzjoni ta’ sigurtà tal-persunal f’konformità mal-Artikolu 7; u

               (b)

               il-faċilitajiet tagħhom huma kapaċi jipproteġu l-Informazzjoni Klassifikata b’mod adegwat.

         artikolu 10
   Proċeduri għall-Iskambju ta’ Informazzjoni Klassifikata
   1.   Għall-finijiet ta’ dan il-Ftehim:

               (a)

               rigward l-UE, l-Informazzjoni Klassifikata kollha għandha tiġi indirizzata lill-Uffiċjal Kap tar-Reġistru tal-Kunsill u għandha tintbagħat mill-Uffiċjal Kap tar-Reġistru tal-Kunsill lill-Istati Membri u lill-Kummissjoni Ewropea, soġġett għall-paragrafu 3;

               (b)

               rigward l-Awstralja, l-Informazzjoni Klassifikata kollha għandha tiġi indirizzata lill-uffiċċju tar-reġistru tal-aġenzija jew dipartiment rilevanti tal-Gvern Awstraljan, permezz tal-Ambaxxata Awstraljana u l-Missjoni tal-Gvern tal-Awstralja għall-Unjoni Ewropea, Brussell. L-indirizz tal-aġenzija jew dipartiment rilevanti tal-Gvern Awstraljan għandu jiġi elenkat fl-arranġamenti ta’ sigurtà stabbiliti mill-Partijiet skont l-Artikolu 12.

         2.   Informazzjoni Klassifikata trażmessa b’mezzi elettroniċi għandha tkun f’forma kriptografika skont ir-rekwiżiti tal-Parti Provvidenti kif imniżżel fil-politiki u r-regolamenti ta’ sigurtà tagħha. Ir-rekwiżiti tal-Parti Provvidenti għandhom jiġu sodisfatti meta l-Informazzjoni Klassifikata tiġi trażmessa, irċevuta, maħżuna u pproċessata fin-netwerks interni tal-Partijiet.
   3.   Eċċezzjonalment, l-Informazzjoni Klassifikata minn Parti waħda li tkun aċċessibbli biss għal uffiċjali, organi jew servizzi kompetenti speċifiċi ta’ dik il-Parti tista’, għal raġunijiet operattivi, tiġi indirizzata u tkun aċċessibbli biss għal uffiċjali, organi jew servizzi kompetenti speċifiċi tal-Parti l-oħra nominati speċifikament bħala riċevituri, b’kont meħud tal-kompetenzi tagħhom u skont il-prinċipju tal-Ħtieġa-ta’-tagħrif. Safejn jikkonċerna l-UE, din il-korrispondenza għandha tiġi trażmessa permezz tal-Uffiċjal Kap tar-Reġistru tal-Kunsill, jew l-Uffiċjal Kap tar-Reġistru tas-Segretarjat-Ġenerali tal-Kummissjoni Ewropea meta tali informazzjoni tkun indirizzata lill-Kummissjoni Ewropea. Safejn jikkonċerna lill-Awstralja, l-Informazzjoni Klassifikata għandha tiġi indirizzata skont il-paragrafu 1(b).
   artikolu 11
   Sorveljanza
   1.   Għall-UE, is-Segretarju-Ġenerali tal-Kunsill u l-Membru tal-Kummissjoni Ewropea responsabbli għal materji ta’ sigurtà għandhom jissorveljaw l-implimentazzjoni ta’ dan il-Ftehim.
   2.   Għall-Gvern tal-Awstralja, il-Ministru tal-Affarijiet Barranin, il-Ministru tad-Difiża u l-Prosekutur Ġenerali għandhom jissorveljaw l-implimentazzjoni ta’ dan il-Ftehim.
   artikolu 12
   Arranġamenti ta’ Sigurtà
   1.   Sabiex dan il-Ftehim jiġi implimentat, għandhom jiġu reċiprokament iddeterminati arranġamenti ta’ sigurtà bil-miktub bejn l-awtoritajiet ta’ sigurtà responsabbli indikati fil-paragrafi 2, 3 u 4, sabiex jiġu stabbiliti l-istandards għall-protezzjoni reċiproka ta’ Informazzjoni Klassifikata taħt dan il-Ftehim.
   2.   Id-Dipartiment tal-Prosekutur Ġenerali, filwaqt li jaġixxi f’isem il-Gvern tal-Awstralja u taħt l-awtorità tiegħu, għandu jiżviluppa l-arranġamenti ta’ sigurtà għall-protezzjoni u s-salvagwardja ta’ Informazzjoni Klassifikata provduta lill-Awstralja taħt dan il-Ftehim.
   3.   L-Uffiċċju ta’ Sigurtà tas-Segretarjat Ġenerali tal-Kunsill, taħt id-direzzjoni u f’isem is-Segretarju-Ġenerali tal-Kunsill, filwaqt li jaġixxi f’isem il-Kunsill u taħt l-awtorità tiegħu, għandu jiżviluppa l-arranġamenti ta’ sigurtà għall-protezzjoni u s-salvagwardja ta’ Informazzjoni Klassifikata pprovduta lill-UE taħt dan il-Ftehim.
   4.   Id-Direttorat tas-Sigurtà tal-Kummissjoni Ewropea, filwaqt li jaġixxi taħt l-awtorità tal-Membru tal-Kummissjoni responsabbli għall-materji ta’ sigurtà, għandu jiżviluppa l-arranġamenti ta’ sigurtà għall-protezzjoni ta’ Informazzjoni Klassifikata trażmessa taħt dan il-Ftehim fil-Kummissjoni Ewropea u fil-bini tagħha.
   5.   Għall-UE, l-arranġamenti ta’ sigurtà msemmijin fil-paragrafu 1 għandhom ikunu soġġetti għal approvazzjoni mill-Kumitat tas-Sigurtà tal-Kunsill.
   artikolu 13
   Telf jew kompromess
   L-Awtoritajiet imsemmijin fl-Artikolu 12 għandhom jistabbilixxu l-proċeduri li għandhom jiġu segwiti:

               (a)

               f’każ ta’ telf jew kompromess ippruvat jew suspettat ta’ Informazzjoni Klassifikata pprovduta jew skambjata taħt dan il-Ftehim; u

               (b)

               biex il-Parti Provvidenti tiġi informata bir-riżultati tal-investigazzjoni u l-informazzjoni rigward miżuri meħudin biex tiġi impedita rikorrenza ta’ telf jew kompromess ta’ Informazzjoni Klassifikata pprovduta jew skambjata taħt dan il-Ftehim.

         artikolu 14
   Spejjeż
   Kull Parti għandha tkun responsabbli għall-ħlas tal-ispejjeż tagħha stess fl-implimentazzjoni ta’ dan il-Ftehim.
   artikolu 15
   Abbiltà ta’ protezzjoni
   Qabel ma tiġi pprovduta jew skambjata Informazzjoni Klassifikata bejn il-Partijiet taħt dan il-Ftehim, l-awtoritajiet imsemmijin fl-Artikolu 12 għandhom jaqblu li l-Parti Riċeventi tkun kapaċi tipproteġi u tissalvagwardja l-informazzjoni b’mod konsistenti mal-arranġamenti ta’ sigurtà li għandhom jiġu stabbiliti skont dak l-Artikolu.
   artikolu 16
   Ftehimiet oħrajn
   Dan il-Ftehim m’għandux jimpedixxi lill-Partijiet milli jikkonkludu ftehimiet u arranġamenti oħrajn relatati mal-provvista jew l-iskambju ta’ Informazzjoni Klassifikata dment li dawn ma jkunux f’konflitt mad-dispożizzjonijiet ta’ dan il-Ftehim.
   artikolu 17
   Riżoluzzjoni ta’ Tilwim
   Kwalunkwe differenza bejn l-Awstralja u l-Unjoni Ewropea li tirriżulta mill-interpretazzjoni jew l-applikazzjoni ta’ dan il-Ftehim għandha tiġi riżolta biss b’negozjar bejn il-Partijiet.
   artikolu 18
   Dħul fis-seħħ u emendar
   1.   Dan il-Ftehim għandu jidħol fis-seħħ fl-ewwel jum tal-ewwel xahar wara li l-Partijiet ikunu nnotifikaw lil xulxin bit-tlestija tal-proċeduri interni meħtieġa għal dan il-fini.
   2.   Kull Parti għandha tinnotifika lill-Parti l-oħra bi kwalunkwe tibdil fil-liġijiet, ir-regoli u r-regolamenti tagħha li jistgħu jaffettwaw il-protezzjoni ta’ Informazzjoni Klassifikata msemmija f’dan il-Ftehim. F’tali każijiet, il-Partijiet għandhom jikkonsultaw bil-ħsieb li jemendaw dan il-Ftehim kif meħtieġ skont il-paragrafu 4.
   3.   Dan il-Ftehim jista’ jiġi rivedut sabiex jiġu kkunsidrati emendi possibbli fuq talba ta’ kwalunkwe waħda mill-Partijiet.
   4.   Kwalunkwe emenda għal dan il-Ftehim għandha ssir bil-miktub biss u bi qbil komuni bejn il-Partijiet. Hija għandha tidħol fis-seħħ meta ssir notifika reċiproka kif previst fil-paragrafu 1.
   artikolu 19
   Terminazzjoni
   1.   Kull Parti tista’ ttemm dan il-Ftehim fi kwalunkwe żmien b’notifika bil-miktub. It-terminazzjoni għandu jibda jkollha effett disgħin (90) jum mid-data li fiha l-Parti l-oħra tiġi notifikata b’dan.
   2.   Minkejja t-terminazzjoni ta’ dan il-Ftehim, l-Informazzjoni Klassifikata kollha li tasal għand il-Partijiet skont dan il-Ftehim għandha tkompli tkun protetta skont dan il-Ftehim. Il-Partijiet għandhom jikkonsultaw immedjatament dwar it-trattar u d-dispożizzjoni ta’ tali Informazzjoni Klassifikata.

      B’XIEHDA TA’ DAN is-sottoskritti, debitament awtorizzati rispettivament, iffirmaw dan il-Ftehim.
      Magħmul fi Brussell, 13 ta’ Jannar 2010, f’żewġ kopji, kull waħda bl-Ingliż.

            Għall-Awstralja

            Għall-unjoni Ewropea